
A CCHI VO’ CANOSCE LO PPECCHE , 
LO CCOMME, E LO CQIIANNO. 


ANTECEPAZIONE. 


Ne, mio signò; faciteme razia, c(je bhò dì 
sio tritolo a spacca-strommole? Che ssò sie 
rrobbe vecchie, e nnovegne che nce volile 
abbarrucà pe Nferta de Jo Capodanno? Già 
nuje n’avimino voglia despennere nopiatuso 
pe sse gghiacovelle. Ma si lo demmonio nce 
volesse ceca de jeitarce qua ccarreniello, vo- 
limmo sapè primmo de che se tratta. Mo 
cchiù non se pazzeja a nnasconnere. A lo se- 
colo de li lume, lo Pprubbeco nce vole vede 
chiaro, e llampanno. Uscia mme ntennc? 

Accossì n’ alletterato de chiazza, sbruffan- 
nome nfaccia lo fummo de no sicario, mm’ad- 
dimannaje cunio de lo carliellt) che io aveva 
fatto azzecca pe le mmura de Napole, mmiezo 
a lePpartenze de li vapore, a la Sarza Pareglia, 
cali Patafiie de li Triate.Ma io, co na resatella 
a bbavoue. Ile responnette : carta canta ncan- 
nuolo; chi stampa, non parla, e ile votaje le 
spalle. 

A bbuje mperrò. Signore mieje, songo in 
obbrego de ve levà sta capacità, sì nn’ avite 
golio. Ve lo mmeretate. 

Avite a ssapè che, quanno rame n’è bbe- 
nuta la nziria, aggio mpacchiato certe com- 
poste acro-doce a Jlengoa nosta,che se songo 
sprubbecate pe ddevozione dinio a cchille 
giornale che echio vanno mpoppa, e gghio- 
cano all’aumento. JNconseguenziaste ppovere 
crejature songo jote sperte, e ddcraerte , 
senz’avèno muorzo de casa propeta pe se nce 
arrccettà tutte aunite, e mmo stanno a rriseco 
de morì de morte gnagnolla. Le mmale len- 
gue, che mbrosolejano da dereto, hanno fatto 
fuorfecefuorfece, e mm’hannotaccariato pevo 
che non se fa de chille patre senza coscienza 


Digilized by Coogle 



7 

che mellone li fij^lie a la Nunziata. Chesso po 
non bà buono. Io perzò pe n’avè sto taglio de 
faccia, e ssapenno che sie ccrejature nonson- 
go de casa speselo, pecchè penano scritto 
nfronlc lo nonime de lo patre lloro, e ssc 
ponno stira la cazclla nfi a ncanna , aggio 
pensalo de Ile fraveoh n’asilio, addò metterle 
nzienic, azzò se volessero bene com'm’ a ssorc, 
e potessero trovà quarche ncappato che Ile 
squaseja.... E bba te corca ! chi vuò che perda 
lo liempo appriesso a le bbecchie'^ . . 

Mm’avite na scoppola; ma io perzò mmiezo 
a le bbecchie mrnesco porzi le nnovegne, e le 
nnove. V uje già ssapiie che se chiammano no- 
vegne le rrobbe a malappena ausale. Pe n’a- 
sempio: no sciallo puoslo tre o quatto vote, 
che na signorella se venne, pe ffar.se la moz- 
zeita a la moda ; na vesta da poco ncignala che 
se derrupa pe nu’avè n’auia co la rota abbof- 
fala ; le scarpe sirene che se mannano a la re- 
forma pe ccausa de li calle a li piede, e bbaje 
scorrenno. Cheste ccà se chiammano rrobbe 
novegne, non già chillo cappotto viecchio, e 
ssedunlo che no zio mannava a rrialà a lo 
nepote, pe ffarle la u’abheto nuovo. 

E ccossì commc ve sleva decennoj io tengo 
porzl na quantcìà de scarloffie che chiam- 
ino novegue, pecche non sò siate poste nsop- 
pressa sotto a li trocchie , ma songo servate 
pe r amico che nane 1’ hanno addiniannaie 
pe ffa qua ccomprcmienlo a cchiacchiare pe 
lo nomale de le Ssignore , o pe la nasceta 
lloro. E chesle penso de farle stampa nzieme 
co le rrobbe vecchie, mmescannoce pe can- 
narutizia purzì qua ccosa nova de trinca! Ve 
persuade la pensata? Si non ve quaglia sarrà 
ddesgrazia de lo supprecante. Co tutto ches- 
so non me perdo d’ anemo. A Io mmacara 
non me potile rcnfaccià d’averve mancalo de 
parola. V’ aggio falla la Nferta, e ssi volile 
siscarine, ve l’avile d’accatlà primmo, p’esse 
jodece competerne. Accossi pesiuorio, o pe 
dderitlo farraggio lo fallo mio, senza paura de 
refonnerce lo spesalo. Sta regola vale pe tianta 
speculature, e non credo che aggia a fiaH'i 
schiiio pe Io 


Schiavotliello vuoslo 
Giulio Genoino. 

A CCOMPA’ RIENZO COPERCHIOLA 


SONETTO 

Asciato ntridcce p* esse lo prininio 
(juanno va nnante. 

Compà , le ccopie de la Nferta mia 
Sò siate cincocienlo, e nnienle meno: 
Cridelo, non te dico la bboscia 
E lloco è ssano ) e bbivo lo Fribbeno. 

Guè! tutte quante 11’ aggio date via 
Primma che scapolasse Tanno prieno \ 
Pecchè avevano nfaccia T allegria, 

E ncuorpo non covavano veleno. 

Chi a le ccetrole non bò mette assise 
Pe rridere te jetta qua ccarrino , 

Non già pe bbedè chianche e mrauorle accise. 

Io mo ch’aggio appurato sto latino , 

Co bifferò e Itammurro raanno avise 
Che spilo n’auta votta de sto vino. 

N’AUTO TRASCURZO 

Annodccato ntra Sabatella Pepitola , 
e lo si Vicienzo lo Postiero. 

Vie. {ntraisso^ Mm’ hanno ditto n.® i3. Vico 
Schìzzetiello. Chisto è lo Schizzeliello ; ccà sta 
lo numero i3^ ma Uà dinto non mme pare 
che nce sia la commare... 

S ah.. p parte') Nè! sto sporteglione , che bbà 
ronnejanno pe ccà Ituorno, chi è? 

Vie. {s. e.) Vedo na capo de fenimena , ma 
chelle ddoje farbalà de capille che tiene pe 
ncoppa a le rrecchie nfi a ncanna , s’ hanno 
arrobbata la filosomia ! Non borria fà qua 
sbaglio... e ppassà pe cchillo che non songo. 

Sab. (c. 5. ) E ttorna a smiccià ! Che scostuma- 
to ! Non me leva 11’ uocchie da fronte. 

Vie. (c. ^.) È quase scuro... allummasse om- 
manco no lume!.. . 

Sab. {e. s.) Sì 3 l cche simrno arreddotle nnje 
ante povere scorfanelle ! Manco dinto a le 
ppoteche polimmo sta cojele !.. Ma mo le Tac- 

concio io sto viecchio schefuso... ( se sosc da 
la scggia ). 

Vie. ( c. ^. ) lesce da lo bbancone, e bbene da 
chesta parte... 

Sai), (a voce auto) Nè, mio Signò, tu die pre- 
tienne, che buù da ccà? Va vattenne; ca sì nò 
te faccio l'Ompe le braccia. 

Vie. Uh! chesta è la voce soja!.. Ll’aggio cano- 
sciuta... Comma Sa ha tè? 

Sai). Ncscia me! lo compare! Cornine tu , si tu! 

Vie. Gnorsi, songo io... Mm’aje fatta sl’acco- 
glieoza , comma ! 

Sab. Scusarne; aggio piglialo no rancio. 

Vie. Ed è stato fellone. 

Sab. Va va, non ne sia niente ccliiù. Viene crà^ 
assettate. 

Vie. Mille razie. {^s’ assettano) 

Sab. Min' aie da compiali, frate mio! Da cin- 
c'anne che nou l’aggio visto!.. Pecclié non 
Irasive, e zitto? 

Vie. Si t’avesse canosciuta? Ma, commare mia, 
scusarne si te io ddico , tu tiene no punto de 
faccia i nc'aje puosle altuorno cinco ottave de 
zirole... 

Sab. Non te piace ? 

Vie- Arrassosia! Ssa pettenatura min’ave actiso 
a ppatemo. 

Sab. E pecchè ? Cheila è II’ urdema moda. 

Vie. E Uu porzi parie de moda! Uh! mezacanna 
bbenedetta ! 

Sah. Compà, tu mm’ afHenne parlanno a schio- 
vere de ssa manera. Oh! ccancaro! Sò na ne- 
goziante de genere, e non pozzo ghi a la moda? 

Vie. La moda lassala a le ddame de qualità , a 
le ssignorelle de petena. 

Sab. Se vede che staje scarzo a nnotizie. Npro- 
vincia sì addeventato no zammaro. La moda 
pe nnuie è lo quinto alimento. E bbuò vedè 
si n’è bbero? Io mo nne tengo rrobba jettata 
dinto a sta poteca! E addò cride che stia tutto 
lo concurzo? A la mantechiglia. Non c’è zel- 
losa che non se n'accatta no tornese Io juorno 
pe s’alliscià le ppennate de li capille ncoppa 
le rrecchie. Tu vide certe sbrenzole co le ssar- 
cenelle sotto lo vraccio, la nzalata e l'agliaro 
mmano, mpazzì appriesso a sta moda! Lo ppa- 
ne se fanno manca*, la mantechiglia gnernò! 

Vie. E cchesso che ddice, va contro de te. Che 
ddiaschece? Na mercantessa non se vrìogna de 
pettenarsecomm’a le bhaiasse,elesbrenzolose? 

Sab. Quanno le ddame nce passano pe ccoppa, 
pozzo contentarme io porzi... Ma non toc- 
cammo sto tasto, ca nce desgustammo, rompa 
Viciè. Parlammo d'auto. 

yic. Parlammo cl’ auto. Dimme no poco. Tu 
ciac'anne arreto facive la professione de stira- 
trice , corame va che te truove aperta poteca? 

Sab. Mo te conto. Na bbona signora che io sti- 
rava , sapenno 11’ onestà mmia , rame velette 
ajutà. 

Vie. E corame ? 

Sab. Lo marito ave posta na hbella frahheca de 
tela , de magra rama , de percalla , de pepa- 
riello, de moccatore, a mme ne dà qua scam- 
polo ncredenza, pe fiarlo vennere a mminuto 
a la ggente cchiù slasulata; pecche sta rrobha, 
mo costa tre prubbeche. Lo niozio corre , e 
co cchello che mm aggio guadagnato nce aggio 
agghionta na capitania de ggenere coloniale , 
comm’aghe, spingole, lazze, saponette, man- 
techiglia , sciammifere , e bbaje scorrenno. 

Vie. Ebbiva! mme ne rallero. A sti tiempe le 
ffemraene nnustriose fanno sempe fortura ! 

Sab. E tu pure , compa Viciè, te sì no poco al- 
lostruto. 

Vie. Gnorsi ; dinto o lo ffierro. 

Sab. Mmara me ! dinto a lo ffierro ! E ccome ? 

Vie. Ajè <la sapè che quanno io era postiero , 
pagaje no gruosso terno a n’accunto de la po- 
teca. Chislo era n' ommo accorto, e politeco. 
Ncagno de nne fruscià lo denaro de la vencela, 

lo gghieltaje dinto a lo (Berrò. Se nne jette 
nprovincia, pe nn’apri n’olBcina, e mme nce 
porta] e pe ccontabllo. 

Sa^. E Ile jetle mpoppa lo niozio ? 

f7c. Vi che ddice!.. S’ è fTatlo riccone. A mme 


ppare che lo secolo dell’oro fosse pe li pez- 
ziente. Nce voleva lo secolo de lo (Berrò pe te 
fà mprofecà le ccase , e li regne. Na vola se 
diceva , meglio l’ arrosto che lo fummo. Mo 
lo fummo te dà l’arrusto. La Nnustria, che te 


scioscia sotto a le ccaudare a hhapore, te cagna 
la faccia de lo munno. De lo (Berrò te nne fa 


na pasta frolla , e Ite Io llavora co mille ngie- 
gne, e mmarcangiegne p’ abbellì le ccità, e pe 
ddà sfìzio, e ppane a li citatine. T’ avasta di, 
che io tornanno da la Provincia aggio passato 
li sciumme pe ccoppa li ponte de fìerro. So 
sciso nterra, essò bbolato pe la strata de fìer- 
ro. So trasuto a Nuapole rente le ccarcare de 
fìerro. Napole non se conosce cchiù da chi nce 
manca da quatl’ o cinc’ anne. Lo (Berrò 1’ ha 
hestuto cornili’ a na zita novella. Quanto se 
nn’è gghiettato a lo Peliero pe guarnizione 
de la marina, e dde la Dogana! Quanto se 
nn’ ave agliottuto, e ss’ agliotte l’allotnena- 
zione a grasso! Quanto se ne consuma pe li 
ti’i’ate ! 

Sab. Che robb'è! LI tiìate fuorze se sò fFatte de 
fierro? 

yic.S\ non se songo fatte, se faciarranno.Chiam- 
male ca sò bbenute. E bbenarranno pe mina- 
re porzì Je ccase de fierro comme già so arri- 
vale li chiano-forte-de fierro. Pe mmo li tri'ate 
ne fanno gran consumo pe le bbatterie de cu- 
cina. Ogne artista ave da esse armato a rrasulo 
pe fa mprofecà lo spettacolo. D’abbete a cca- 
rattole se nne pò fù de manco*, ma de sciabole, 
spale, corlielle, sfarzine, palosse, scoppelte, 
pistole, gnernò. 

Sab. E pecchè ? 

Vie. Pecchè , sore mia , ogne nsera ncoppa a le 
scene hanno da mori accise cinco o se’perzone 
pe l’adificazione de lo prubbeco; e ppe ddà 
vienlo e l'abbijata a fatture. 

Sab. Ogge è sapato ! Leva le; che mme vuò fà 
torcere ? 

Vie. Se vede che non aje ll’anema de fierro pe 
sseguità lo progresso. 

Sab. Tutto appriesso a lloro. No no , meglio a 
la casa, a la taverna cchiù priesto, che ghir- 
me a gnettechi lo spireto. Ma parlammo de 
cose allere. Ne , compà , s’ è lleceto , conime 
stanimo a ffrellusse ? 

Vie. Non c’è male. Mra’aggio puosto no poco 

de paglia sotto. Mme so’ rrelerato a Nnapole 
co la ntenzione de mme mpiagà lo denaro. 

Sàb. Mpiagarlo ! Non te lo consìglio. Si è ncop- 
pa la renneta, te vene a lo quatto e mmiezo pe 
cciento. Si è pe mpriesleto , miettece nomme 
penna. Te lo truffano, e nce refunne lo riesto. 

yic. Mme potarria accatta na casa.... 

Sab. Pevo \ pe l’accomete nce spienne lo tuppo, 
e ppò li pesonante non te pavano.... 

Vie* Aje raggione. 

Sab. Nconfidenzia,a quanto saglie lo butto ? 

Vie. Credo che arrive a no cincociento ducate. 

Sab^ Compà Viciè, e ccome sì porpettaPCo 5oo 
ducate non t’accatle manco no vascio. Sa che 
buò fa ? Negoziatine. 

Vie. A ttant’ a carrino ? 

Sab. Mmara me !.. . E la coscienza ? 

Vie. Non ce aveva pensato ! La coscienzia pe 
niente nce scappa da la mammoria. 

Svb. Vuò fa na cosa ? Miettele a frutto co ccbillo 
frabbecanle de Sora .... 

/^/c.Saje ca dice buono?. . mma io non Io canosco. 

Sab. Lassane a me lo pensiero. T’e ccaduto lo 
maccarone dinto a lo ccaso. 

Vie» E ccomme ? 

Sab. La mogliera de sso frabbecante, a lo mese 
che trase vele fà no viaggio a Ssora pe bbedè 


Digitized byGoogle 


*7 

Io marito, e bbo portare a mme pure. Tu mme 
daje ssi 5oo ducale... 

Vìe. A tte !... E non sarria meglio che io venes- 

O 

se co’hhuje? Sò no proprietario , capitalista. 
Sab. IN’ce lo Lhoglio di a la signora; spero de 
quaglià Io niozio. 

Vìe. E io Ile farraggio da ciciarone. 

Sab. Pecche.^ nce sì stato a Ssora ? 

Vie. No ; ma nne saccio parmo pe pparmo la 
strata. Io l’aggio letto dinto a no Viaggio stam- 
pato a llengua nosta...quatt’anne arreto. 

Sab. E quanno è cchesto, lassemence parla. ..vie- 
neme trova , e te darraggio la resposta. 

Vie. Ebbiva ! Chesle se chiammano commare ! 
Sab. Va, vattenne; vi che s’è (Tatto notte; 

Vie. E cebe paura nc’è? Mo a Nnapole se cam- 
mina meglio de notte che dde juorno. Ogne 
strata pare na galleria!. . . 

Sab. È lo vero, è lo vero. Benedillo pozz’ esse 
Chi nce fa tanto bbene ! 

Vie. Ammen. Douca accossi restammo? 

Sab. Accossi restammo. 

Vie. Bona notte , comma. 

Sab. Bona notte-A rrevederce. 

Cca Jernesce sto Jilaceio , e io pe ffh 
na finezza a sti v'iaggiature, Ile dongo 
p’ antepasto chello ehe bbene appriesso. 

VIAGGIO A SSORA 


S E S T R I N E 

Pe no guajo die se passa , e non se dice 
Io ram' era comm'a lluppeca arreddutto j 
Uno de chille che sò bbere amice 
Quanno nime vedde accessi giallo , e brutto , 
Pe da cacciarme la paturnia a mmonte , 
Mnie facette spassà comm' a no Conte. 

Mrae mesta oje lo Peliero , la bbanchlna , 

La strafa nova , ed ante ccose belle ; 

Ncoppa a la via de Gerro crammatina 
Mme porta a fia vola senza l’ ascelle ; 

£ Uà mme sento allarià lo core 
Da la puzza che gghietta lo vapore. 

Le IFemmene le ccmce se facevano 
A bedè corre sulo no pajese , 

E nfra de lloro , leva lè , decevano , 

Nc’è ddinto qua dejavolo franzese ; 

E nn’ avevano po difficordà 
Da lo diavolo a ffarse strascenà. 



Ma tanno fuje pe mme n’ acqua de maggio 
Quanno ss’ amico me portaje pe ffora 
A fla nzieme a cciert’ aule no viaggio 
Pe San Germano , e 11’ Isola de Sora , 

Co na bella carrozza de Maldura *, 

Ca chi va mposla fa n'auta figura! 

Pe non ce carrecà troppo de spese 
Eramo cinro dinto a ssa carrozza , 
Frugulo , Donn’ Urbano , e lo Marchese 
Don Michele , e sto tallo de cocozza ; 
Cossi pe stuorte , dritte , e bbonemane 
Ogne carrino nce venea doje rane. 

Lo marchese è dde n’ottema morale, 

Nè dde vigilia vò magna de grasso , 

A nnisciuno è capace de fà male , 

E pe ccura se piglia quarche spasso , 

Ama la compagnia , ime sape H'uso , 

Ma è no poco apprensivo , e scrupoloso. 

Verbirazia , non manca d’appetito, 

E sse pecceja lo mraagnà , magnanno ; 
Chesto Ile fii sagli ’ncanna Tacito , 

Chello Ile fa veni mpietto Tafi’anno 5 
Ha ppaAra de ITuoglio , e dde lo strutto , 
Ntratanto se lo scorda , e magna tutto. 

Vuo sapè Don Michele? E n’ avocato 
Che quanto tene ’ncore , tene tnmocca 
E pecchè lo delitto ha studejato 
Dice la veretà quanno 1’ altocca j 
E nninche piglia suonno , te clà spasso 
Co no runfo de cuorno , e contrabasso. 

Donn Urbano nò sta buono a ccasata , 

Ma te fà de Signore Tazziune , 

Smania spisso de fà qua ccampagnata ; 
loca ogne nsera ; manco li spontune 
Da chella seggia lo potriano smovei’e, 

E Ite fa sempe mediatore a schiovere. 

È Don Luigi Frugolo no vero 

« Desperato p’ accesso de bon core » 

È ttutto affici'uso , e facenniero , 

S’ accide pe ddà gusto , e ITarse annore j 
Ma pe na certa soja mala fortuna 
Le sbaglia tutte , e non ne ngarra una. 

De me che v’ aggio a ddì provita vosta? 

Sso tasto de tocca non me commene ; 

D 'esse no mala forcola non costa , 

Non me voglio mpattà p' ommo dabbene , 
A la Modestia pe non fà dammaggio.... 
Donca è meglio parlà de lo viaggio. 

Partimmo all'arba co lo tiro a cquatto j 

£ io mm' accedeva a glil guardanno attaorno 
Chi mme vedesse , e echi mm’ avesse fatto 
Lo musso stuorto , pe ile fà no cuorno , 

Ma a ccheir ora non bidè trafecare 
Che ppezziente , ovaiole , e bberdummare. 

Arrivate ufi a Capua ’asarvamiento , 

No cierto eh’ a la Posta era mpiagato , 

E Dce voleva fà no compremiento , 

No diggiunè nce aveva apparecchiato 
De funge, aulive , chiapparielle , e nnuce , 
D’ ammennole, confiette , e ccose duce. 

Ma comm’ era vigilia chillo juorno , 

E ir ott’ onze scassa non se potevano , 

Accessi lo Marchese 11’ nocchie attuorno 
Votava stuorte a cchille che nce devano ; 

Io, che lo singo non passa je, mm’anchiette 
Però na meza sacca de confiette. 

Po nce ne jammo dint’all’Armai'ia 
Ch’ è na cosa magnifeca a bhedè ! 
Vintidu)emilia piezze , e nn’ è huscia, 

Nce ha nzajate lo Genio de lo Rrè \ 

Quase pe nciarmo sguigliano le ffile 
Da ccà , da Uà , de sciabbole , e fiucile. 

Ma è ttardo ggià ; lo postiglione tocca j 
Li cavalle se magnano la strata ; 

Vedimmo lo Vorlunno addò se mmocca , 

Lo campo addò manovera 11’ armata ; 

E ir nocchie danno a chesta parte e a chella 
Arrivammo volanno a Ttori'icella. 

Nninche pe Conca pò la via se piglia 
Chi a lo stommaco sente no languore ^ 

Chi miezo s’ appapagna , e chi sbadiglia ; 
Chi caccia lo rilorgio , e guarda 11’ ore ; 

E io che tengo la famma de no bruco , 

Qua conBetto m’ ammocco , e me lo zuco. 

Ma tutto nzieme tanto d’ nocchie arapo , 

E bedo nn’auto un’auto no gran monte 
Che se trasporta no casino ’ncapo 
E quase ’ncielo vò mpizzà la fronte ! 

Nce vò poco a ccapire sto latino , 

Casino , e mmonte fa Montecasino. 

Gnorei , rame l’ allicordo , lo canosco , 
Besponne lo Marchese , ma toccammo j 
Avimmo ancora da passa no vuosco , 

Si no, dinto a qua guajo cierto ncappammo. 
E cche paura ? Disse dono’ Urbano , 

Cca se pò cammenà coll’ oro mmano. 

Juslo ntiempo no zammaro pe strata 
Nce consolaje co ste ddoje parole = 

(( Signò , sta notte è stata sbalicìata » 

<( Na vallee da dudece marjuole = 
Misericordia ! co le ffacce afTritte 
Decettemo ntra nuje , mo simmo fritte ! 

La fantasia de fuoco se facette , 

Na scarreca aspettavamo a li rine , 

Le ffrasclie nce parevano scoppette , 

E le bbufare chiorme d’ assassine \ 

Co sso trìemmolo ncuorpo finarmente 
Vedimmo San Germano , e nn’era niente. 

Arrivate che simmo a la locanna — 

Ne addò sta lo gran pranzo apparecchiato ? 
D’ averne dato ncarico a Dognanna 
Frugolo pe la via non s’ è vvantato? — 

Ma pe no caso che n’ è mmaje socciesso , 

La lettera arrivaje lo juorno appriesso. 

\ 

De vermicielle nc’ arremmediaje 

No vacilo lo cuoco , e fl’uje discreto ; 

Po no frìtto de treglie , e dde palaje 
Cb' erano vive na semmana arreto 5 
E n’auto pesce 'nbianco profumato^ 

Pecché 5 mmarisso ! Ile fetea lo sciato. 

Frugolo pe scassà sto farfallone , 

Mette Dcampo n’ asciuta ncopp’ Arpino 5 
]NV è la casa de Tullio Ciciarone , 

Kc’ è bella gioventù , nc’ è sango fino , 
Nce sò famiglie mposemate e guasche , 

£ nce recevarranno co li inasche. 

Isso è amico a lo Sinnaco , e a l' Alletto 
Pò ttutto a lo Collegio Tulliano , 

Nce tene pe ccompare no prefetto , 

£ no miezo parente sacrislano. • . 

Io tanno sferro , e eco lo ffele mmocca 
Lle dico : nc' aje stonate , e ba te cocca. 

Ma chi scanza no guajo nell' auto ncappa ^ 
Lo marchese esce 'ntierzo co na juta 
Nli a Ccasamare pe bedè la Trappa , 

£ nce sò da seje miglia de sagliuta ! 

« Gnernò , sta corza è troppo faticosa » 
£ ttutte responnettero , n' è ccosa. 

— Locanniè , de li ciucce ncaparrate 
Scigliene uno pe mme de bbona fede ; 
Che cammina cojeto pe le strute , 

Ca’ nvita mia sò gghiuto sempe a ppede , 
£ rton borria torna coll' ossa rotte ; 

Aje capito? — Aggio ntiso — Bbonanotte. 

Li compagne mme fecero le bbaje , 

E io mme jette a nforrà dint' a lo lietto; 

A mmalappena 11' nocchie appapagnaje 
Che mme sento ntronare no duetto 
De trombune , e fiangolte , e ntra me dico : 
Ha già pigliato suonno chili' amico ! 

Senza dormi, sto a n'ora de matino 

Ncopp' a lo ciuccio co dduje monte allato ; 
Mm' afferro a 11' uno pe lo crovattino , 

Air auto do' ccapezza , e scorriato , 

£ azzò la cosa non benesse 'nOeto , 

No compagno aggio nnanze, e n'auto arreto. 

Donn' Urbano avea ncuollo no cappotto 
Che Ile scenneva comm' a cbiovejale ; 

N ni oche Frugolo dice: « avite sotto 
« Lo ccbiù polito , e ddocilo animale » 

Lo ciuccio a lo connutto aprie le ccorze, 

E lo cappotto ne pavaje le ttorze. 

Crepannoce de risa , e eco ccbiù ffesta 
Già simmo a salutò Montecasino. 

Che mmajestà ! Che bella cosa è cebesta ! 

Fuje cierto no miracolo devino 

Che trasportò facette all' aria 'ngroppa 

Statue, marme, colonne a nfl ccà ncoppa ! 

2 

Te! \i che Cchiesia! Trovance na parte 
di' all' uocchie non te jetta no sbrannore ! 
LI' urdemo sfuorzo te nc' ha fatto 11' arte 
Pe fla na degna Casa a lo Signore ! 

E pe mmìezo a lo spando de li marme 
Nce può conta le mmaraveglie a ssarme. 

Le ccolonne ngranite assale cchiù belle 

Songo dell’ arche , e 11’ arche cchiù de lloro 
Chillo Coro t’abbaglia le Ccappelle , 

E le Ccappelle abbagliano lo Coro ! 

Nfra le ppitture fricceca la mano 
De Soli mena nuosto , e dde Giordano. 

Quanno schiasseja chili’ organo , te siente 
Sfornà concierte , zinfonie , duette ; 

Sonano dinto tutte li strumiente , 

E ll’Angiole da fora le ttrommette; 
Mbriacate li sense a cchill’accuorde , 
Ncoppa a la terra d’ essere te scuorde. 

Che Mmonasterio ! D’ ogne correturo 
Nne può caccia duje larie de Castielle , 

LI’ archivio ha de lo secolo cchiù scuro 
Li secrete annascuse into a le ppelle ; 

E eco ss' aita la Libbraria s’ accorda ^ 

Ca lo chiappo a Fforcella allicorda. 

Pe Ledè tulio nc' avarrìa volato 

De stà Uà ddinto ommanco pe no mese j 
Ma lo cielo s' è fatto de velluto , 

£ nce potria spognà pe cchelle scese ; 

Perzò nce ne scenniettenio correnno , 

Senza cafè , pecchè se stea facenno. 

—Tocca cocchièj faciramo na carcera 

a la Merfa j Uà Frugolo nce ha dditto 
D' avè speduta apposta na correrà , 
D'anguille , e ttrolte ad ordenà no fritto. . 
Ma la correrà manco era arrivala , 

£d avimmo pe ggrazia na frittata. 

— Aggiatece pacienza ; la mmalora 
Mme vo perseguità , Frugolo dice j 
Ma vedarrite quanno simmo a Ssora 
Che v’ aggio fatto pe sservì 11’ amice j 
Llà ve farraggio avè liette de penne , 

Pranze,e ccene da zite. . — E gghiammoncenne. 

Gomme songo cchiù Live ste Ccampagne ! 
Gomme sò sberrezzute ste herdure ! 

Llà sciumm^ , llà parse , e llà montagne , 

Gcà puonte , ccà vallale , e ccà chianure ! 

E te sparte lo Liro , che nce assomma , 

Li confine de Napole , e dde Eomma . 

Toccata Sora , a fTà spìa se manna 
Addò sta chi nce alloggia... Oh! che rroìna! 
Nc' è na cammara schitto a la locanna , 

E lo pizzo cchiìi friddo è la cucina ! 

E nnuje restammo pe sso schiaccomatto 
Mmiezo a la strata co lo tiro a cquatto! 

Nce dà corraggio lo Marchese , e ddice : 
Pigliammoce ssa cammara a bbonora ! 

Nce starrimrao nzardate comm' alice , 

Ma avimmo a Ha li zingare a cchest' ora? — • 
Trovanno justo , e necessario chesso , 

Isso va nnanze, ennujesaglimmoappriesso.— 

Ma Frugolo addò canchero è squagliato? 

Che pe ss' urdemo butto de veleno 
LI' avesse lo dejavolo cecato 
D’ afibgarese dinto a lo Fribbeno ? 

No ; jarrà pe rriparo a sto scompiglio ; — 

Lo poverìello è tanto buono 6glio ! — 

Ne, signò, la carrozza , e li cavalle 
Spara lo postiglione , addò li mmetto ? 

A sto pajese non ce songo stalle , 

E io povero scasato addò mme jetto ? 

Aggio ncuorpo de famma na tropeja. — 

A E la nosta purzi manco pazzeja. » — ^ 


Gomme po s' accordaje sto calascione 
A ddirvelo sarria no frusciamiento *, 

^ce dette n'anta cammara Massone 
W’ amico mio de core , e sentimiento ; 

E Don Ciccio Giammite ommo spitale 
^c' alloggiale la carrozza , e H'aniniale. 

Nce die lo Locanniero , e Donna Favola 
No buono pranzo dint'a n'ora e mmeza 
Co bello garbo nce serveva a ttavola 
Na vecchiarella che pareva Zeza j 
E attuorno nce facevano squasille 
Doje gatte co na schiusa de moscille. 

Trincammo nzieme , e senza fà stravizze 
Nce jettemo a nforchià dinto a le pezze : 
Che belle strappontine de capizze ! 

Pe li ciucce sò bbuone a (Tà capezze ! 

Co ttutto cbesso nc' afferraje no suonno 
Che manco li cannune non ce ponno. 

A le sseje de matina lo ccafè ; 

Nce ne jammo a le ssette a senti Messa ; 
All'otto, doppo fatto diggiunè , 

Ntela , covrimmo all' Isola de pressa ; 

Ca vede primmo pe la via se deve 
Na maraveglia de Monzù Lafreve. 

Na Machena vetìuta da Ngritterra 
Pe bbona Sciorle de li Cagii’a ppezze; 

Le bennono chiù ccare , o che pe tterra 
Le ttrovano , o pe ddinto a le mmonnezze 
Se n' agl lotte la Machena le ssomnie , 

Te nne fà na recotta ; e ssiente cotume. 

A ddoje rotune fa veni li mote 

Lo Fribbeno che sbocca , e le ifragella j 
Voltano ste rotune all’ autre rrote , 
LParteteca s’ afferra ogne rotella ; 

E le ppezze sedente , e le mmappine 
Nseje minute sò coarta , e senza fine. 

No ngiegno chesse ppezze te spetaccia; 
N’auto nne la na pasta, e la jancheja ; 
N’auto stenne ssa pasta, e cagna faccia , 
Pare na tela d’ acqua che passeja j 
N’ auto la ntosta , alliscia ; e dde perzona 
S’ appresenta la carta asciutta e bbona. 

E coarta pe nce scrivere le lleltere , 

Carla fina , bastarda , e a la rejale ; 

Carta pe stampà libbre, e pe nce mettere 
Tonnina, aulive, chiapparielle, e ssale ^ 
Carta pe le ccopete , e li taralle , 

E coarta pe nfascià li portogalle. 

E dde tutte sse ccarte se nne fanno 
Da diecemilia reserae a lo mese ! 

Mo quanl’ arrìve e assurame dint’a n’anno 
Che guadagno se fa ncopp’a le spese! 

Ma la Nnustria se pizzeca la parte 
De sso guadagno che t' ha flfatto 11 Arte. 

Viene ccà , videtelle ste flSgliole 
Pe llavorà dint'a sta sala aunì te ! 

Mme parono cchiìi belle de lo sole, 

E cchiù rosecarelle de V antrite ^ 

Kfaccia a lloro nce schioppano le rrose , 
Ma sò ttutle modeste, e l>ertolose. 

INisciuno nce pò mettere l’ assisa , 

Pocca hanno ogne ddecenzia che se deve ; 
S’appontano nfi a ncanna la cammisa 
Chiù ghianca de li sciuocche de la neve^ 
Portano li corpiette , e le ggonnelle 
Senza mbottonatura , e ssò cchiù bbelle. 

Co ir nocchie ncoppa a la fatica sola 
Àttuoroo non li botano pe nniente ! 

Da vocca a lloro n esce na parola , 

Co ttutto ca le pperne hanno pe ddiente ! 
Viato chi sposà nne pò carcuna ! 

Se porta int’ a la casa la fortuna. 

Spasa ncoppa a Ile ttavole la carta, 

Chi la stenne, Talllscia, e la confronta) 

Chi da miezo lo ffraceto nne scarta ; 

Chi p'agghiostà le rreseme la conta ) 

E echi foglielte stace a ssiggillà , 

Ca pe ffrosliere s'hanno da mpattà. 

Chisto che d’è? Palazzo de qua Ffata? 

Mme dice stoppafatto Donn’ Urbano , 

Nuje stammo ncopp’a 11' Isola ncantata? 

O dinto a qua Sserraglio de Sordano? 

Lo Marchese che ntreppeta sta chiosa , 
Jammoncenne, nce dice, n'è cchiù ccosa. 

Avimmo da vedè le Ccascatelle , 

La Cascata dell’ Isola , e le ffraveche 
De li panne de Zino, e Porcinelle, 

Nè nc' è che n'ora pe tlirà ste sciaveebe ; 
Nuje danno n'auta occhiata a chelle nnenne, 
Gnorsi, Ile responnimmo , jammoncenne. 

LI’ Isola ntra duje Sciurame se renserra 
Che li’ abbracciano nsieme da compagne j 
Lo Fribbeno la cegne terra terra, 

Lo Liro s’accravacca a le Mmontagne , 

E dda Uà co na faccia nsaponata 
Lle cade ncuollo , e cchessa è la Cascata. 

Sto Sciummo , chè Ile fete lo mostaccio. 

Non contiento de tutto sto fracasso , 

Pe mmìezo ad ante bbie stenne lo vraccio, 
Se nzorfa , e ba facenno lo smargiasso , 

£ nnincbe ttrova ciente gradejatelle 
Se nce ngorfa, e tle fà le Ccascatelle. 

Po ncontra de le mmacbene li ngiegne , 

Se mperra, e sse nce fà ua ponìata ; 

E mmente se le ddanno pe le ccegne, 
Ncoppa lana a bizzelEa s' è filata ; 

, E li telare tessono da lloro, 

Panne , carmucche , e ppezze de castoro. 

Canchero ! ccà porzl na caravana 

Nc' è dde nenne spirate , e guaglioncellc ! 
Mmiezo a bammace , e Hippole de lana 
Songo esse pure aggraziate e belle ! 

Ma mme fece riflette Donn' Urbano 
di' erano blielle deseconna mano. 

Guorsi, ma io non poteva saziarme 
De vede 11' arte mmauo a ccrejature; 

E all' nocchie me venevano le llarme 
Benedicenuo a le Mmalifalture, 

Che a ggente luiserabbole te face 
Campa li juorne dinto a la vaminace. 

Ma comwie nce sbatteva lo sciancbetto 
A mmagìià hce ne jammo da Giammite ^ 
Bene mio! che scialata! che bbancbetto 
De pesce frisco , e ttrottole squisite ! 

E , nfra tant'auta rrobba che nce sciocca , 
Che pi2za doce che te squaglia mtnocca ! 

Cafè , rosolio , niente fuje de scarto , 

Niente nce fuje... Ma de parla nne lascio, 
Sonano vintidoje manco no quarto, 

E sta da n’ ora la carrozza abbascio 5 — 
Mille razie , Don Ciccio — l’ abbracciammo , 
E già miez'arracchiate appalorciammo. 

Sora mia , statte bbona ; Isola bella 
Covernate, e ssi maje t’accorre niente 
Comanname; oje, Fribbè, salutamella 
La cartiera , e porzì lo contingente; 

Addio, Merfa ; toccammoce la mano, 

Ca jammo a ffà le ppose a San Germano . 

Da San Germano la matina appriesso 
Pigliammo vuolo d’anemo cojeto; 

E pe la via vedettemo lo stesso 
Che s’era visto già tre ghiuorne arreto; 
Perzò pe cchiù nò slarve a nfracetà 
Faccio sorece mmocca , e ppunto ccà. 

Scompetura. 

PE LO BBELLO lUORNO DE LO NOMME 

DE LA SIGNORA D- MATALENA L. 

STROPPOLA A FFRANFELLICGO. 


Tulle già te sò rresciule 
Quant' agurle ammanlecate 
Inf a ssimmele Jornate 
Io te lice , o Maialò. 

Tu può vennere salute , 

Si sguazzona co V amice , 

A je manleca , e cchiìi felice 
De te fiemmena non c' è. 

Lo marito te vò bbene , 

Tu Ile si ffedele , e amica , 

Aje no 6glio bbeneclica 
la UGO e rrusso comm' a ite. 

Io non saccio nchisto juorno 
Che auto agurio t' aggio a ifà ; 
Mpietto appienoete no cuorno 
E la mmidia fa schiatta. 

PE DDENGRAZIAMENTO 

A LO SIGNORE GENERALE BROCGHETTI 

DERETTOSZ DE LO MONASTERIO DE GUERRA, B MIOARIXA 


STO QUATTUORDECB. 


Signò, puozz'esse sempe bbeneditto 
£ sguazzà ntra lo bbene a ttatte 11' (»% ! 
Te sì ddegnato farme no favore 
Che ddint' all' arma portarraggio scritto. 

Lo ddà n' ajuto a echi se trova affritto 
Pe li guaje che nce manna lo Signore, 

È n' opra santa , è na bontà de core 
Da fà crepa lo spireto marditto. 

Cierte bbote te nzurfe, e mmuste sense 
De grà rrigore , si la vocca sferra , 

Ma saccio che lo ddice , e nno lo ppiense. 

Schitto de farce bbene sì ccapace, 

Gnorsi , sì Dderettore de la Guerra , 

Ma nsostanzia sì bbuouo a ddà la pace. 

PE LO NOMME 

DE NA PARIGLIA DE TERESE 

MAMMA , E FFIGLIA 

n’acto quattuordece. 


D’ Ottobre oje conta quinnece lo mese , 

E nc'è ncasa de nomme na pariglia^ 

Io mo non saccio nfra ste ddoje Terese 
Si ncenzà cchiù la Mamma, o cchiù la Figlia. 

La Mamma è bbona , e nno sparagna spese 
Pe ddà sempe cchiù spando a la famìglia , 

La Figlia è bbella, amabl>ele, e ccortese, 

£ schitto a stodejà gusto se piglia. 

Mperrò la Mamma che de notte, e ggbiuorno 
Se la schiude co ÌV uocchie , aspetta W ora 
De subbeto levarsela da tuorno. 

Embè, Nennè, spicciammoce a bbonora, 

Datte prìeslo da fa; sarria no scuorno, 

De starle ncasa , e nn’ obbedì la Onora. 

PE LO NOMME 

DE N’AUTA D. TERESINA 

n’acto quattdordece. 


Teresl , stammatlna da lo core 
Non saccio quant'agurie mme sò asciate 5 
E ppe sso bbello Nomine a ffarte annore 
Co ir aule concorrente sò bbenute. 

Lo primmo agurio eh' è n' adulatore 
Farrà bbiento de ss’ arma a le bbertute ; 

Lo secunno vorrà co schietto ammore 
Che lo Cielo te dia bbene, e ssalute. 

£ ttutte 11 ’ autre che sò bborpe vecchie 
De marito qua pprima parolella 
Te verranno a ssiscà dint’ a le rrecchie. 

Chi sa ! si trovarranno a ffà credenza ! 

Ca sso core , co llulto che si bbella , 

N’ ha commenzalo ancora a ddà 11’ udienza. 

A LO SIGNORE 

D. BICENZINO TORELLI 


PB RRESPOSTA A KO il MITO FATTO A LI POTETE DE NAPOLE 


D. Bicenzino de sto core. 

Aggio letto cllnt'air Onnebus de la semmana 
scorza n'aviso che ITaje a li povete appardate, pe 
nn'avè subbeto qua ccanzona , o sonetto , co la 
ntenzione de stamparle, e ddedà, co ssa messa pez- 
zata, la soleta Streota a l'Assocejate pe non farle 
scappa. Eccome cci pronto a l'appello. Ll'ante 
scritture de ciappa t’ avranno fatte a cchest’ ora 
viene a llenguaTrosca che ssanno de bbaraltole 
e dde percocata. Io pover’ ommo co cchella de 
lo Lavinaro a mmalappena l'aggio miso 'ncom- 
posta no sonettiello , comme fosse no cetrolillo 
a Tacito. Non mme fé ssa reseda a bbavone; ca 
mmiezo a no scialiccode pietanze scevete, e ccan- 
narute nce dice lo cetrolillo, pe t' arapì lo spi- 
reto. 

Sto sonetto a pprimma vista pare che pparle 
a schiovere. Ma n'è accossl. È bbero, cchiù cche 

bbero che tanta vote la Raggione ave luorto ; e 
ssiente pecchè. La Raggione è na Signorella 
comprita co na vocella fina , traseticcla , azzec- 
cosa; e lo Tuorto è no vastaso co lo cannicchio 
d' abbronzo. Che nne vene ? Ca si chisse attac- 
cano nzieme qua llotano , lo cannicchio d' ab- 
bronzo vence la vocella azzeccosa , e la ggente 
accorza che n' ave naso p' addorà la lostizia , va 
nfavore a lo Tuorto che strilla echio. 

Accossì pure succede quanno s' appiccecano 
mmiezo a le cchiazze le fiemmene', quanno din- 
t' a li caie s' armano chiaì'te de cose che non se 
sanno ; e quanno a li triate se vo accramà na 
museca nova, o na prosa. Li strillazzare , e li 
vattìente la vendono. Te seutarraje qua bbota 
nfracetà li stentine; ma non c'è che Ha. Lo rem- 
more è no prepotente che ddà vai-rate de cecato; 
e pperzò Catone se nne speretaje de pavura, e 
nce lassaje scritto de fuirelo comm' a lo ccuotto. 
Da lontano mperrò se pò arresecà de dirne no 
poco de male. 

Isso mo quanto vene, e mm' arriva. E ppo io 
parlo ngenerale, nè ntenno d'affennere nisciuno. 
Si carcuno se n'affenne è ssigno che tiene la co- 
da de paglia. Ntienneme a ssisco, compà Viciè, 
e ssi sta carta non te serve p'auto uso, falla stam- 
pa , e cchisto è lo 

S O .V E T T 


O. 


Lo spralteco mmezzanno a no Paglietta 
Deceva Marco Tuzio Ciciarone: 

Si vuò fa sciorte , aì'za la cascetta , 

Chi a sto munnocchiù strilla ha cchiù rraggione 

lo mo saccio chi songo ; e ppe na stretta , 

Che ntunno mm’ appilaje lo cannarone, 
Mancaje de voce, e comm' a no porpetta 
Fice perde la causa de Milone ! 

Pecchè Kroscio fuje fatto catapano? 

Pecchè avea no cannicchio spotestato 
Che sparava no miglio, e cchiù llontaiio. 

E ppe cchessa raggione a lo triato 
Ll'Arte se scioscia , e nce la fà de mano 
Chillo ch'allucca comm'a ddesperato. 

DE LA SIGNORA D. CATARINA 


Vierze che rimmano a dJuje , a dduje, e hanno nprocessìone 
all" uso franzese. 


Da pariccbie anne co qua mniollechella 
lo cresciuta mme sò na palomraella. 

Chesta ìnetteunu reccliìe a le ppertose , 

Mm' appura e ddice tanta bbelle cose. 

Da stammatina sbolaccbianno attuorno 
Mm' è bbenuta a pparlà de cbisto Juorno. 

La raggione già priesto s' annevina 
É lo nomme de Donna Catarina. 

Mme fa ssapè eh' è na figliola bbona , 

Bella , saputa , afiabbele, e pappona. 

Che coll'ago arrigama arbore , e sciure 
Danno nfi sentimiente a le ffigure. 

E co la penna trova , e te sa mmettere 
Sapore e ccortesia dint' a le llettere. ^ 

Ch'abballa, sa ccantà, parla franzese, 

£d a le Muse fa porzl le spese. 

Cbe pe gghionta ave scritte into a lo core 
Le bbertù de la Mamma , e dde lo Gnore. 

Ferzo sta puca d'oro senza pene 
Ha dda campa cient' anne into a lo bbene. 

Jurace ncoppa, ca non è buscia... 

£d io II' aggio respuosto: accossi sia! 

PE LO NOMME 

DE D. MARIANXINA A. 

STA MMBSCAPBSCA. 


Oje Mariannì, pni’lammo nconfìdenza j 
Dimme co cche coscienza 
Pozzo armà no taluorno 
Pe ddà H buone agurie a cchisto Juorno? 
Lo nomme tujo sarrà na cosa guappa , 

Ma pe ssagli sse ggrade a farle annore, 
Mmarisso chi nce ncappa! 

Ha da jeltà no calo de sudore. 

Embè che mporla?... N’ è rraggione chesta 
Che io te pozza lassà senza la festa. 

E ccerto nne sì ddegna , ca lo core 
Aje mpastato d’ annore, 

E la capo de spireto e Ualento. 

Aje le mmano d’argiento 

Che ramo fanno ricaine, e ccappelline, 

Mo vorze pe zzechine 

Mo sotto lume, ed abbete a ppasture, 

Mo coppolelle pe le ccrejalure. 

Quanno altacche trascurze a llengua angrese, 
Quanno scrive nfranzese; 

E ncuorpo nce scommetto 
De lettura aje no ntiero gabhinetto. 

Suone ir arpa ; ’ntoccà lo chiano-forte 
Te faje veni 1’ arteteca into all’ ognaj 
Ma te chiude le pporte; 

Gomme sì la vertù fosse vrìogna. 

Dimme; va buono cbesso? 

L’ accesso è sempe accesso ; 

E nsò ddove se mosta , si no sbaglio , 

Se ir ave a ddà pe scrupolo no taglio. 

Donca miette jodizio, 

E ccerca de levarete sso vizio. 

Siente po che te dice 
Sto fusto pe bbederete felice. 

Puozze campà cient’ anne , 

Senza nteresse e ddanne ! 

Te pozza la salute ’nfaccia ridere, 

E lo Cielo mannà quanto desidero! 

E puozze , pe non metterle a lo scarto , 
De ssa modestia perdere no quarto ! 


Diti 

PE LO NOMME 

DE LA SIGNORA D. CAROLINA 

SCAMPANIATA A GGBOLIA. 


Signò, jurance ncoppa*, sta jornata 

Pe tte ciente , e ccbiù bbote ha dda veni ; 
La musa dormigliona s' è scetata , 

E fitto fitto mme lo stace a ddi. 

Sta Musa vecchia che bhuscie non dice , 

E ssape lo fiuturo annevenà , 

Mme conta che sarraje sempe felice 
E io nce scommetto che accossl sarrà. 
Priramo pecchè si bhertolosa, e bhona; 

Secunno eh' aje modestia , e nnobirtà ^ 
Terzo pecchè sì affabbele, e ppappona, 

^ Quarto pecchè sì bbella a ddoje mmità. 
Quinto pecchè mpastate t' aje li figlie 
Aggrazejate , e ccare comm' a tte j 
Sesto pecchè nfra tutte le fiamiglie 
Na mamma accossì ttennera non c' è. 
Settimo pecchè tiene no marito 

Ch' è na crema de sìnno , e dde vertù ] 


Digitized by Google 



46 

Co no core de zuccaro ngranito 
£ na capo che bbale no Perù. 
Ottavo... ora tu vide sta canzona 

Dinto a qua maro mme vo fà ngorfà ! 
Manco na scrivanìa de raziona 

P’ assomma sse bbertù potria vastà ! 

PE LO NOMME 

DE N AUTA DONNA CAROLINA 

NO REGALO DE QUARTAROLE. 


Stammatina a IP agurie ccLìii ccare 
Aggio dillo, metlennome ntuono, 
Jatevenne a la casa de Buono 
Che a la strata de Paortece sta. 

Trovarrite na bbella figliola 

Che se sta da qua mmese Ha fora, 
Pe r affetto che porta a la sora , 
Pe ppoterse no poco spassa. 

A neri uà la patrona de casa 
Pe ccrianza vuje site tenute; 

Che lo Cielo IP agghionga salute , 
E ffortuna , prejate porzì. 

Senza farle passa la mmasciata 
Po a la Nenna ncrlnateve nchietta j 
Sibbè stesse facenno toletta 
Vuocchie nterra, e pparlate accossl. 

dente rote sto quatto novembre 
Caroli 5 pe tte faccia retuorno ! 

De sso nomme azzeccuso lo juorno 
Nfesta , e ppar« te puozze godè. 

Ma co ppatto che T anno che bene 
Singbe sposa de ricco Signore) 

Che t'amasse co ttutto lo core , 

E bbenesse 'ncampagna co tte. 

Da la Sora se sciala ; lo ssaccio , 

E scialà sempe a mmeglio se pozza ! 
Ma tu Uà si pporlata ncarrozza , 

Ed è mmeglio 'ncarrozza porta ! 

Quanto bbene te fa na parente 
Caroli, non te leva appetito; 

Ma lo bbene che dà no marito 
Va no banco, e ffèlice te fa. 

PE NA CAMPAGNATA 

Fatta co ccierte buone amice , e lo bravo Mar- 
chese Cuorposano che porta risacca lo lliquore 
annodino obbregato. 


SONETTO, 


Lo jocatore che non é paccliiano 
Si vence a scopa ^ caro te lo hhenne) 

Pecceja porzi co cquaUo.seUe mmano, 

Pe la ragione che lo piccio renne. 

E perzo lo Marchese Cuorposano 
S allanieota spassannose^ e pretenne 
Ch’ha Da salute che no bà no grano 5 
Piglia pisce egghiastemma, usciammenlenne? 

Po zompa comm' a grillo pe ccampagna , 

E ddoppo no tre mmiglia de cammino 
Se mmula , jetta qua ghiommisso, e mmagna! 

Nchesla valle de lacreme, e dd’affanne 
Co lo piccio, e lo spireto annodino 
Lo poveromiao vo campa 9Ìent'anne. 

3 

PE N’ AUTA ASCIUTA A NNISETA 


KCOFPA ▲ LO snsso HIEFETO. 


SONETTO. 

L’amico pe le ssolete ammoìoe 

Sempe che bba ’ncampagna te picceja j 
E nnanze de magna se spozzoleja 
No tierzo ommanco de li piattine. 

Primo te fa no ntacco a li torine , 

Po ir alice , e 11’ aulive te saccheja , 

La fellata se mazzeca , e sbareja 
'Co li nierve, lo stommaco, e li rine. 

Po nce dà comm’ ogne auto cristiano , 
Massime si la rrobba è ccannaruta , 

£ ccerca qua ccosella fore mano. 

Siente , Marchè j te. parlo tanno , e ccbiatto^ 
Quanno sta je sano , si vuò fa n’ asciata , 

O non ce vengo , o pavarraje pe cquatto. 

SONETTO CO LA CROSTA 

FÉ LO BBBLLO IfOMHE DE LA SIGNORA D. 


H cresi , mm' allicordo chisto juorno , 

H pperzò voglio farle no sonetto 
^ agamato d'agurie attuorno attuorno 
M cquale me so asciute da lo pietto. 

eri enza che nrniaje t'alTrlgga qua ttaluorno 
M o spero che tu ngrasse into a lo nnietto , 
pietto d'argiento appiennete no cuorno, 

> li mal' nocchie accossì ifaje despietto. 

S aje quanno suone puozz'avè paura! 
i-i ettalo, Henna mia, sso tremoliccio 
n a mo si ggrussa , e nnò cchiù criatura. 

> h! pozza priesto a n'auta casa nova 

a vertù , che non fa niente a ccrapiccio , 
•-4 nto a sso core schiudere la cova. 

» 

A DON MARCO VARRECCHIA 


KCOPFÀ A LA 8TRATA DE PIERRO 

NO CONSIGLIO ’nCAPITOLO. 


Vuò fa n asciuta nlì a Castìellammare 
Pe la slrata de Serro qua gghiornata? 
Sienle , Don Marco , chello eh’ aje da fare. 

Gomme vide na bbella matenata 

Si no ’ncarrozza , a ppede va vattenne 
A lo mpuosto pe IF ora destenata. 

pigliate lo viglietto addò se venne, 

Trase colf aule dint’ a le ccancella , 

E Itrovate no pizzo che te renne. 

jS'ninche siente sona la campanella 

Nchìommate dinto a cchillo carrettone 

« 

Che te spelta secunno la cartella... 

Mo ggira comm’ a scorza de mellone 

La machena che nlorza , e gghietta fleto 
Da la panza abbottata de cravone. 


Po co no passo jappeco , e quieto 
Co lleverenzia de la faccia vosta. 

Se schiaffa a tutte quante da dereto. 

Arde, e ccaccia no fummo comm’ a gnosta , 
Po te spara qua ssisco pe llamiento , 

E accommenza pe correre la posta. 

Auto che pposta! vola comm' a bbiento, 

Vola ma senza scelle, e mmanco zampe, 

E ss’agliotte no miglio a lo momento. 

Case, sciumme, palude, arbore , e ccampe , 
Nfi la grotta annascosa a no mantiello. 

Te scappano dall' nocchie comm'a llampe. 

E nfaccia a sso spettacolo noviello 
Mente tu rieste peo de no ncantato , 
Siente l’ addore de lo Granatiello. 

Llà n’ anta cara vana a lo steccato 
Pare che ttenga li tirre petirre 
Pe pigliarse lo pizzo ch’ha pavato. 

La machena eh’ ha ncuorpo lo lessirre 
N’ ata vota se torce , e ccorre corre 
Comme la secutassero li sbirre. 

Va pe mmìezo a le Ilave , e le zTsavwrey 
Leila palella, senza piglia bbotta, 

C la vene a scontrà la pritnma Torre> 

« 

LaT or re spisso scammazssata e ccotta 
Cotnm' a na pizza sotto la cenisa 
Da la montagna ch'ogne nlanto sbotta^ 

E ssempe tosta , e eco la vocca a rrisa ^ 
Auzaje la capo da la sebetura , 

£ sse raettie cebiù ghianca la camtnisa» 

Po co la nnustria , e la malifattara 

De macca rune... Ma che d’è? Tu nfronte 
Muste , Don Mà , qua ssigno de paura ? 

Si fossero le bbuce de lo monte 

Che s’ è fiellato , e ccride fà tre asse j 
O le ccbiacchiare a ddanno de li ponte f 

Ode 1 arena che pò fà sconquasse 
Duorme sicuro : nc’è chi pensa , e bbole 
Che tu senza pericole te spasse. 

Va , va , non ddà cebiù rretla a sse pparoie> 
E tt'addecreja lo spireto a sta scena 
Che ccagna^ e scagna , e fiiricceca a lo sole. 

Quanno allifraje sto maro, e cchest’ arena , 

£ ffice lo vestito a sta campagna , 

Cierto mamma Natura stea de vena. 

Comm' è ccara de Somma la montagna , 

Mo che s'è 0*atta santa , e mmanco sputa , 

£ ppe ttutta la strata t'accompgna! 

Cancaro! nche te sBzie a ssa veduta, 

La bbella Torre de la Nunziata 
La coppola se leva, e Ue saluta. 

£ la macbena tanto accrejanzata 
Pe ffà na leverenzia a sta Signora 
Ccà pe quacche minuto sta fermata. 

E ppo ntela , e lo riesto se devora ! 

£ ttu pe nnanze all' nocchie a mille , a mille 
Vide bbellezze non bedute ancora. 

Cantano li marvizze, e li froncille; 

Nenne, e guaglione fanno la vennegna, 

£ ddinto a Ssarno sguizzano l'anguille. 

Mo cbillo carreja prete , e cchisto legna ; 
N'auto menesta pe li verdummare, 

N’auto ciucce co sselle , e eco le ccegna. 

Ccà vennono gallette li fornare y 
Llà carne de vitella li cfaianchiere... 
Scinne , Don Mà , ca si a Castiellammare^ 

Te stonano ciucciare, e ccarrozziere 
Chi pe Ssorriento, e echi pe Quisisana 
E dda mare te chiamma lo< Cantiere. 

Respunne a mme? Co ttrentacineo rana 
Può avè cchiù ggusio si non si coaiglio<? 
Dint' a n^ ora a je veduta na semmana , 

E tt'è ccostata na deduco a mmigliow 

A’ CCOMPA’ ROCCO ZEPPOLA 

Contro a lo Tiempo che nce ha puoste tutte 
a Nnammuollo, 

SONETTO A SCOIOVERE 

A li sette de Novembre de chist’anno i8|7. 

Compà , si pische dint' a Io Ppassato 
No tiempo comm’ a cchisto nò Io truove ; 

Fa sempe n’arte comm’ a no dannato, 

E cchiove, cliiove, cliiove, e ssempe chiove. 

Pe ll’acqua eh’ a llangelle.^ia bbommecato 
Ave fatto a Settembre magna chiuove, 
Ottombre comm’ a ppurpo t’ha spognato, 

E ppe Nnovembre fa le stesse prove. 

Nce ha sfunnato le scarpe, e li stivale, 

Nce ha pportato ’ncampagna la scajenza ; 

E bbò mannarce tutte a lo spelale. 

Tiempo schefuso cchiù de na carogna, 

Che n’ave aiinore mpietto, nè coscienza", 
Sciò pe la faccia soja senza vriogna ! 

LETTERA 

A N’ AMICO MALATO 

D. Pippo Caro 

^jere mmatina io mme ne jette a sentì la pre- 
deca a Santo Dommìneco Granne. Sudaje na 
cammisa pe mme mpizzà sdutto dinto a la porta 
de la Cchiesia. Nc era na folla che non ce sarria 
sperciaia na suglia. Ma , scosta cca , rotta Uà , 
scurpesato da chisto , scarpesanno a chili’ auto , 
arriro arroto a una de chelle ccolonne. Non le- 
deva lo Predecatore , ma vedeva tutta la ggentc 
alloccuta , ncantata a ssentirlo , senza levarle 
maje It nocchie da fronte. 

De chillo ino se pò ddl che ii accatta chiac- 
chiere. E no sciammo spotestato de locjuenzia sa- 
cra i te spremme tutto lo zuco da la rettoreca } 
e ha na lengua co la forza de lo vapore. Te dice 
dint' a mmez’ ora chello che n auto nce scassar- 
ria n' ora pe ddirelo. E ba che nne sbagliasse na 
virgola ! Predeea co la ragione , e eco le Scrit- 
ture a le mmano ; e Ite stregue de manera li pan- 
ne ncuollo che non puoje dà cchià no passo. Sia 
bbeneditto isso , e echi co profitto lo sente ! 

Io che mrn aliammo comm' a lUgno sciammi/e- 
ro quanno t>eco no piazzo gruosso , lesto addim- 
manno a no Patre de chille , chi fosse lo Predi- 
catore ? E no giovane , mme responne , de tren- 
tacinc* anne , venuto da Livuorno , ma nato a 
Ppisa , e sse chiamma Mellone. 

= Mellone !... Parente faorze de chili’ auto 
Mellone ’nprova , lo si Macedonio che mmette 
tant* annore nf accia a li Taliane ? = Chesso mo 
no lo saccio. Ma mme pare deno = Mille razie , 
patre = E ppoco a sservireve. 

Ascenno da la Cchiesia , e pensanno a lo 
minatteto preziuso de ssi duie Mellune, mme sca- 
polaje pe la via sto cocozziello nsemmentuto , 
che te manna pe IT uso commenicnte , e ttc vo- 
glio mpattà pe 

SSONETTO» 


No Mellone che bà n' onza a la fella ^ 

Auto che cchille de Castiellammare, 

Vole appurà pecchè la luce è bbella , 

E lo ccostrutto te nne sa ccacciare. 

N' auto Mellone asciuto da la cella 
A Nnapole è benuto a predecare , 

Co na lengua che pare na rotella , 

Co no fuoco che abbampa , e flà tremmare, 

Chisto spanne la luce de la Fede 
A chi pe lo peccato se fa nnotte , 

Chillo schiara la vista a chi nce vede. 

Che bbella cosa ! Chi sa ! quante e cquante 
Pe no Mellone crescerranno addotte ! 

Pe no Mellone se farranuo Sante ! 

A LO SI MATTEO NCOCCIUTO 

LA MOGLIERA NZORFATA. 

NZIRIA A FFESTA. 


Ne? chessa collera comme nce cape? 

Chessa paturnia che bbene a ddi? 

Non farme lefreche Mattè se sape 

Che a Montevergene mme tocca a gghl. 
Lo (Ree mettere da lo notaro 
A li capitole pe ppatto ; e mmò 
Vuò farme agliottere sto muorzo amaro! 

Ne ne , coscienzia tenimmo , o no ? 

Nce va Lucrezia , nce va Menella , 

La vecchia Meneca porzi nce va; 

Nce va la sguhbia de la sia Stella , 

Ch'ave na vozzola ch'è na piata, 

Sò pposte ntruocolo nfi le zzellose 
Che mmeze jetteche songo a hhedè; 

E a mme che schioppano nfaccia le rrose 
Mpedl vorrisselo? Va , leva lè ! 

Avisse a eccedere che ssò qua llocca 
Che co le cchiacchiare se fà mpallà? 

Ccà mmiezo subbeto ch'apro la vocca 
Se fanno a ppunia pe mme ngaggià. 

Già masto Nnufrio ncopp' a lo carro 

Ch’ ha ppuosto nn’ ordene portà mme vò 
E n' anta maschera che ha qua catarro 
Vorria portareme nchist’annO) e ppò. 
No pesciavinnolo de lo Pennino , 
N'alluminario de la cela , 

N’ ammola fuorfece, no caccia vino, 

So asciute ntridece pe mme minila. 

Io puosto nzuocolo aggio ogne accanto 
Pecchè non pozzase parla de me *, 

Ma si perfìdie mme miette ’npunto , 

£ lo sproposito faccio, Mattè ! 

A Mmontevergene la ggente a llava 
Sparanno tronola vide parli , 

Nc’è gghiuta mammama , nce jetle vava , 

E ccliesla è mmutria de non ce ji? 

Mm’ aggio da mettere le ffrasche nfronte, 
Lfautrite a ppiennole da ccà, e dda Uà , 
Mmano na perteca, ncopp’ a lo ponte 
Cantanno 11’ aria = Perucca e hbà. 

Non boglio perdere pe Itela fede, 

Sarvarme ll’anema mme mporta cchiùj 
Si tu si areleco che non ce crede, 

£ hbuoje dannarete , dannate tu. 

PE KO RETRATTO FATTOME 

Gomme pe nciarmo fora na loggia de lo si D. Pip- 
po Girella , atra no miezo minuto scorzo. A 
Gornpà Rienzo fede de nasceta 

'«CAPITOLO 

Minare nuje e ccbe ssimmo!.. Nnitto nfalto 
Mo nnanze into a no tierzo de minuto 
Mm'è scapolato fora sto retratto. 

Sarrà de no cetrulo nzemmentuto, 

E cchesto ccà niettimmolo da parte, 

Ma solo sulo è nnato , e ss'è ccresciuto. 

Compà Riè, si tu vuoje capacetarte 
Viene a ttrovà Don Pippo na matina , 

E bbedraje sto miracolo dell'arte. 

Vedrà je comm' isso scerega e stroGna 
No quatrillo de ramma miargentato 
Co la vammace ncipriata , e iGua. 

E ddoppo cbe te H'ba buono allostrato, 

Azzò non faccia no mammuoccio spurio , 

Te lo porta a lo scuro a cagiià sialo. 

E Uà nsecreto , no ppe mmalaùrio , 

Ma pecche la salute nce guadagna 
Lle face n’onzione de mercurio, (i) 

» 

E ppo agghionta che nce ha n" aula magagna , 
Dinto a na cascettella te lo nzerra 
Pe ppaura che 11’ aria se lo magna. 

Lo mpizza quatto parme auto da terra 
À la cammara scura che ffa ttutto , 

E dda la Porta s’ agguanta je Daguerra. 

Sta cammara ave arreto no connulto , 

E Uà tu nce aje da mettere la faccia ] 

Pe bbederne cacciato lo ccostrutto. 

La luce doce doce se nce affaccia , 

E ndoje botte te face lo servizio , 

Pittanno eccapo, e ccuollo, eppietlo, e bbrac- 

( eia. 

Ma sa che nc’è? Lle manca lo jodizio 
De fà quarche finezza a le ffigìiole 
Chenfronte, odint’ aifuocchie hanno qua libi- 

. (zio. 


( I ) Ccà pigllaje no rancio : 1’ onzione lle se fa doppo. 

Non ce corrono mpegne co lo Sole ; 

O hbrutto , o bbello, te fa tale e cquale, 

E ssì parie , te pitta le pparole. 

Doppo , pecchè de macchie ha qua nzegnale , 
Se lava comme fosse crialura 
Dinto a no bbagno caudo d'acqua , e ssale. 

£ accossi scapolata è sta fegura 

Che s'è nchiaccata dinto a ccheste ccarte 
Pe ffarne mosta a echi non se ne cura... 

Tu mme dirraje, Compà, che ad aute pparte 
Forzi co li medeseme prociesse 
Se fanno sti miracole de 11' arte. 

N’ aggio che ddirte ; veretà sò cchesse ! 

Ma nc’è mperrò na defferenzia nchesto^ 
Che Don Pippo li ffa senza nteresse , 

E nce sole refonnere lo riesto. 

PE LA SANTA PASCA 

Agurio co lo zuco de na peccerella 
a lo gnore sujo. 


Oje te scrivo , Gnore mio , 

Non pe ffarete la sasca , 

Ma pe gguslo, e pe ggoiio 
De te dà la bbona Pasca. 

Ste pparole sò le stesse 
De la vocca , e dde lo core; 
Nò le ddico pe ’nteresse , 

Ca sò ffiglie de l’ammore. 

Non sò cchelle mberniciate 
Che te sparano a bbintotto 
Le bbajasse , e li criate 
P’abboscarse lo pezzotto. 

Tu ggià ssaje che nchisto juorno 
Co le cchiacchiere se magna ; 
Pe li ricche è no taluorno , 

Pe la prebba e na coccagna. 

Chisto vò lo sosamiello , 

Chillo n'uosso de crapitto, 
N'auto vò lo casatìello, 

N'aato ir uovo bbenedilto. 

Chi vò lardo , chi vò nnoglia , 

Chi presuUo , e sopressata , 

Ca de farese ave voglia 
La menesta nunaretata. 

Nsomm' allongano lo vraccio 
Pe scroccà qua ccomprimiento. 
Ma ir agurie ch^io te faccio 
Dint' all' anema le ssento. 

Si mperrò, Papà mio caro, 

Porzi a mme pe ccompiacenza 
Daje quaccosa de denaro, 

Io farraggio l' obbedienza. 

LV opere bbone non se fanno maje vecchie. Per- 
zò voglio mpattarve pe nuovo st' ottavario 

NCOPPA A NA CARETA’ PE MMCSECA 


A cchisto munno caretà se fanno 
Sempe da tutte Ifaneme piatose; 

Mperrò deverze ccaretà nce stanno 
Scarze , de piso , prubbeche , annascose ; 
Nce sò chelle che ccovano qua nganno 
£ nnuje cbiamuiamtno caretà ppelose , 

Nce sta porzi la caretà pe cricca 
Che no piezzo de museca te scicca. 

A proposeto nc’ è no fattariello 

Che ntiempo arreto succedette ’n Pranza j • 
Ve lo voglio contà eh’ è tanto bello 
Da fà ridere tutte a crepa panza. 

E fuje pe n’omrao ch’into a lo cerviello 
De museca nce tene na paranza , 

E ha na voce che pare de grancascia... 
Ntennite già ch'io parlo de Lahrascia. 

Chisto che cauta e na cetà te scasa , 

£ ave no core che non c'è lo paro, 

!No cecato trova je nnant'a na casa 
Spremmenose a stona lo Verboncaro 
Ncoppa a no violino addò nce ncasa 
Le ddete che sò spuonnole de maro ; 

£ sse ngottaje , vedenno che la ggente 
Lle steva attuorno , e non le deva niente. 

Lo zuchezzuco le scippaje de mano 
£ se mese a ssonà comm'a no masto*, 
Corrono li franzise da lontano 
Pe ssentì che nn' ascia da chillo tasto j 
Isso po fatto quarche passamano 
Che fuje de sso commito l'antipasto , 

Na voce de cannone aìzaje da pletto 
E ncapo lle ntronaje chisto mottetto. 

Signòj Tacite bbene a sto cecato 

Chell'uocchie poveriello! ave perdute j 
Stace senipe a lo scuro , e nchillo stato 
Recorre de lo prossimo a l'ajute. 
Moviteve a piatà de lo scasato , 

Ddio ve lo rrenne ncopp'a la salute: 

Isso niente se tene de nisciuno , 

£ vve lo ppavarà dente ped uno. 

E buje , masdamme , e buje Tnadamoselle 
Che ssite larie de compassione > 

Pensate a qua supprizio hanno le stelle 
Connannato sto povero ntruglione ; 

Isso non bede quanto site belle , 

Isso non sape quanto site bbone; 

£ attocca a buje de mette no riparo , 

£ qua defrisco a cchisto caso ammaro. 

liO riepeto fernette, e pe rresposta 
De li frellusse chioppero li butte , 

Le femmene che Uà sò nat’apposta 
Pe fTare sempe carotate a ttutte , 

De l'argiamma non dettero la mosta 
Ma le borzelle ne lassajeno asciutte , 

£ a lo cecato che se vedde ricco 
Parze de guadagna no terno sicco. 

Doppo chesso decite , addò cchiù piglia 
Stò Rrè de li cantante annore, e famma? 
Quanno fa lo Varviero de Seviglia , 

O Assurro che te ngotta a Semiramma? 
Gnernò ; state lontano dente miglia ; 
Quann'ha cantato pe llevà l'abbramraa 
Da cuorpo a cchillo povero cecato , 
Tanto Labrascìa no porticato è stato. 

PE LO NOMME AURIUSO 

DE LA SIGNORA D. CAROLINA A. 


STROPPOLA. 

Caroli , nune sò fiatto no gua jo , 

Lo cenriello già mmiezo s’ è strutto ; 
Nzallanuto mrae scordo de tutto, 

Nfi non saccio la Musa che d'è. 

Piglio pizza pe ttortano , e Itrovo 
Li pensiero mannate a lo storno ; 
Ma non pozzo scordarme sto juorno 
Ch' è no juorno de festa pe tte. 

Pe sso nomme azzeccuso che ppuorte 
Puozze bbella, e fielice campài 

E eco squase , e ccarizze la sciorte 
Comm' a ffiglia te pozza trattà! 

NA PECCERELLA 


CHE rORTA SA LA MAJESTA MA LETTERA A LO CMORE SVIO- 

PE DDARLE LA SANTA PASCA 
e Ile parla accossi. 


Onore mio, mo n’ aggio tuorlo, 
Saccio mo che gghiuorno è cchisto! 
E sta lettera te porlo 
Che bbà ccbiù de lo canisto , 

Che se manna pe la Pasca 
Co lo mazzeco , e la frasca. 

Lieggetella ; nce sta scritto 
Ch’io te porto tant’ammore! 
Comme sempe l’aggio dillo 
Co la vocca , e eco lo core ; 

Tu sì bbuono , e It' aje da fà 
Viecchio Dterra, e Ssanto Uà. 

A LO SI D. CRISPINO VARRICIELLO 


POVETA PACCARIATO 

NA PaEDliCOZZA A BBRACCIO. 


E ttorna a ccoppe ! D. Crispì , lo ntienne 
Ch’aje la capo cchiù Uosta de na prela? 
Gomme! staje'nchiana terra, e non t’arrienne? 

Tu che nce pische a ffare lo poveta ? 

Ogn’arte è nnata pe ddà pane 5 e mraece 
La toja spisso te manna a flS dieta. 

Chessa misero nlridece li Griece 

Pe ddà no spassati empo a li pensiero, 

Ma pe magna mmentarono la pece. 

E doppo pe li Regne forasliere 
Jettero spierle, e p’ abbuscà l’aruta 
Se mellettero a Ha li cafetliere. 

E llassajeno a la ggenle cchiù cocciuta 
A lo Prannaso de piglia la renza 
Pe se rompe lo cuollo a la sagliuta... 

4 

Tu non me cride , e nne vuo’ fà sperienza? 
Ma doppo che nce arrive che nne cacce? 
Llà ncoppa nc’ è de casa la Scajenza. 

De jelteche Ile Mmusce hanno le ffacce , 
Spenzano lauro senza fegatielle , 

E li panne Ile cadono a ppetacce. 

Co Itutto ca sò bbone , addotte , e bbelle 
P’esse faglie a ddenare, e senza gnuoccole. 
Tutte e nuove restate sò zitelle. 

Po nfi Traila co ttanbi squase, e bruoccole 
Sta senza scarpe, e ncoppa a lo tr'iato 
È connannata a strascenà li zuoccole. 

Apollo , eh’ è bbanchiero massiato , 

Pe non se ne scolà comm’ a cannela , 

E pe mmettere lardo a lo pignato , 

Airavogliaje le bbagattelle, e ntela 
Se mise a ffà pe Ccielo da cocchiero , 

E vennetle calimma addò se jela. 

Po quanno Ile frusciarono lo zero 

Jette a guarda le ppecore ’ncampagna , 

E ss’ abbottale de recottelle, e ssiero. 

Chella vita Ile parze na coccagna , 

Se fìce gruosso comm' a n' Alifante , 

Le ccofecchie facenno a echi non magna. 

E cchill'amico siijo cchiù ccaro?. . . E Dante ? 
Dante jette pezzenno!. . . e de lo cuorio 
L' a (Belale se nue fanno guanto. 

E (Tosse tutto pe lo refettorio ! 

Ma de cchiù tu sarraje scommunecato 
Si non faje parte de no repertorio ; 

Addò se trova sdutto registrato 

Chi da viecchie sapute ho (fatto scisemo, 

Pe ddà ’ncapo varcate de cecato. 

Chisse non sulo aH’uommene de pisemo 
Fanno l'ahbaja cornili’ ad Eliseje, 

Ma nfì He levarriano lo vattisemo. 

Perzò la Povesia cchiù non se reje 

Kcopp'a le ggamme; e li povete a stiento, 
Non sò che cinco, e echi lo ddice seje. 

LI' aule sò mmuorte senza testamiento ; 

Perzò te disse , e tte lo ttorno a ddicere 
Fa n’aut’arte, e non pascerte de viento. 

Ca da lo Cielo se fa bbenedicere 

Chi, quann'auto non sa, pastena rape, 
Semmena cocuzzielle , o venne cicere. 

E dde chisse , pe cquanto nce ne cape , 

S'enchie ommanco lo Stefano. A sto munno 
Chi chiù trova a magnà chillo cchiù sape , 

E ssì vierze te mannano a zzefuuno. 

SONETTO 

A TTRIVOLO VATTUTO 


Stente sto ppoco', dint'a qaarant'anne 
Che eco stima , e coscienzia aggio servato , 
Cinco vote lo mpiego aggio perduto , 

£ ccinco vote asciato sò dd'a{Fannet 

Ca nninche mm'ha smicciato iato a li scanne 
La Previdenza è ccorza a ddarme ajuto ; 

E a no grado cchiù ncoppa mm'ha sagliuto 
Pe mme rifa de li 'nteresse , e danne. 

Mo che mme trovo dinto a la vammace, 

E nn' aggio cchiù paura de dieta , 

V i la sciorte caazirra che mme face ! 

Mme fa ddestritui comm' a poveta , 

Mme fa cantà lo requiesca’npace. . . 

So ccose de fà chiagnere na preta ! 

A LI CORIUSI. 


Gnorsi, ve lo bboglio (licere, ve IPaggio da 
dicere, peccbè sempe è na cosa bbona a ssapè. Li 
stampature de l’ addotte Giornale che se sprulv- 
l)ecano semmana pe semmana da cliillo brav’om- 
ino de lo sio D. Pippo Girella, nnincbe trase 
maggio, comme se scetano l’amice de Gragnano, 
se scetano lloro porzì, e tte li bbide jappecbe 
jappeclie assommà'ncasa mia , si non tutte , a lo 
mmauco na porzione. Vuje certo mm’ addi in- 
mannate, e che bbouno ? Mo ve servo. Vonno 
quatto vierze mpacchiate a llengua nosta,pe nne 
fà no presientoaloPrencepalelloro, che le Itratta 
sempe co’dorgezza, e bbontà. Li poverielle vonno 
fà no poco de viento a lo 26 de maggio, juoi-no de 
lo nomme sujo, pe Ile dà no nzegnale de respet- 
to, e dde tennerumma. Tutto va buono: e non 
se pò negà che chessa sia na bell’azzi'one. Ma 
chi ne pava le ttorze? Smacenatevello. Li mali- 
ziuse se songo addonate che io voglio tanto bbene 

a D. Pippo , che nne faccio tutta la stima che 
ranierita , e comm’a rrognuso mnie cattano atltlò 
tnnie prode, dice lo multo. Ncousoguenzia ogn’ 
anno simmoa la stessa canzona. Lo guajo mperrò 
n'è cchisto; è che io non saccio cchiù addò mma- 
lora sbatte co lo pensiero pe fTà na cosa a ccintu- 
miello. Ssi hbenedilte comprimieule pe nnomme 
so addeventale no vero frusciamento de capo ; 
e ssi non ce mmische pe ddinto no poco de sauza 
piccante, si pperzo. Co ttutto cliesso pe non me 
n'asci pe la maglia rotta, mme songo arraccom- 
mannato a la bbon'arma de Cola Capasse, e aggio 
nchiaccato mo na carta , ino n'auta, co lo riseco 
de senlirme siscà co le ttofe. Lo Cielo mm’ha bo- 
luto ajutà ! Carcuna de ste composte ba trovata 
ndurgenzia, non mporta che non fosse prena- 
ria. Perzò lo Tentillo mm'ha puoslo ncapo de 
consegnarve ste treje scevete da lo mazzo. La for- 
tuna mme scanze da lo guajo de la formicola , 

» che quanne vo mori mette le scelle! 

À la razia. 

PE LO BELLO NOMME 

DE LO SI D. PIPPO GIRELLA 

Quartarole scritte pe ccunto , e pparte de ti 
stampature suoje. 


Nc’era na vota no demmonio zuoppo 
Che pe ir aria volava comm’ a ggrillo, 
E pe tterra correva de galoppo 
Li fatte pe ssapè de chisto, e cchillo. 

No juorno lo sciancato vi che smacenal 
Fa dde venta le ccase trasparente, 

£ ccomme dinto a na lanterna macena 
Te mosta li secrete de la ggenle. 


Don Peli, bella cosa che sarria 
Si ncagno de lo soleto taluorno 
Dinto a sto pietto, p’arte de maggia, 
Tu leggere polisse nchisto juorno! 

Vedarrisse che ttante agurie nchietta 
Nce schioppano da tniezo de lo core , 
Quante sò li sospire che te jetta 
Na fegliola che sta cotta d'amraore. 


LI' uno prega lo Cielo che te faccia 
Mprofecà sempe de salute , e hbene , 
Co ppace’ncore, co alterezza nfaccia, 
E eco le rnmano de frellusse chiene. 


Ll'auto prega la terra che da nsidi'a 
Te libbere de male pavatiire, 

E tte faccia campà quanto la mmidia 
Li giornale , le stampe, e le ffigure. 


Chisto vorria sentirle stromraettato , 

(lorarae n’omrao che baie no trasoro, 

Che a lo (Berrò , e fattone into a no sciato 
]Sa cammisa te fa d’argiento, o d’oro — 


Chillo vorria vederle nguarnascione 

Comm’ a no Conte che non pensa a guaje 
Schiassejà pe Ttoleto, e lo Grottone 

(’o na carrozza a sse’ cavalle bbaje. 

•* » 

E echi fremma e pacienzia te desidera , 
Nè che nfaccia te saglia lo ssenapo j 
E chi te compialesce e tle considera 
Pe la rrobba che bholle int'a ssa capo. 


Ma , Don Pi , tu lo core non lo vide , 

LI' annevine qua bhota da l' occhiate ; 

Si a cchillo de le ffemmene non cride , 

Gride a nnuje che t'amammo comm' a ppate. 


N’avimmo pe scarfarce che sso cippo! 

E nce preme che nterra aggia salute : 

A lo l’iesto nce pensa San Felippo 
De lo quale aje lo Nomme, e le bbertule. 

PE LI STISSE STAMPATURE 


SONETTO. 

Don Peli, tu si guappo, e tte Io pprovo; 
Già d'avè fatta na scoperta aje famma, 

E ssi a sto passo vottarraje la gamma 
Trovarraje nd lo pilo dint'a 1’ uovo. 

Nchiacche le ccarte co no gnostro nuovo, 

E llesto chelle sò scoperte a rramma ! 

Lo troccliio pe stamparele le cchiamma , 
E fEgure majateche le ttrovo. 

Gnorsì; sò ccose da restarne ciesso; 

M’a la poteca toja co cchiù stopore 
Li stampatore tuoje fanno lo stesso. 

Chiste che ttanto t'hanno puosto ammore 
Senz'ajuto de chimmeco prociesso 
S'hanno io Nomme tujo stampato ’ncore. 

Sta canzoncella a nnomme de li solete 
stampature. 


Kuje che avimmo pe le mmane 
Sempe lettere , e scritture , 

E fiacimtno da vammane 
A li figlie de l' Autore: 


Non valitumo doje carote; 
Simmo machene che fianno 
Co la forza de le rrole 
Tanta cose , e nnò lo ssanno. 


Don Fili, che ffà nce vuoje? 
Non c’è ssale a la cocozza; 
Nfra de nuje pescà non puoje 
Chi n’agurio fà te pozza. 


Comm’ asci da chisto ntrico? 

Pe sso Nomme accossì bbello 
Simmo jute da n’amico 
Che fia vierze a ssosamiello. 


Dir.:::: « 





Pe sso Nomme affatturato 
Che tenimmo loto a lo core 
Da no piezzo già stampato 
A ccarattole d'ammore. 


Quatto juorne!... Aspetta, aspetta, 
E nn’ è asciato sto nchiastillo 
Friddo chiù de la sorhetta , 

Sicco peo de no froncillo. 


Don Fili , si sto schefice 
Non ce more pe la via , 
Siente chello die te dice 
Co ppacienza , e ccortesia. 


» Pozz'a tte , ma senza pressa , 
Cicute vote tornà Maggio, 
Comme torna a la remessa 
Na carrozza de viaggio! 


Pozz’avè salute e bhene 
La Muglierà toja che pensa 
A la casa , e tte mantene 
Le pproviste a la despensa ! 

Pozz'accunte a la poteca 
T’abbijà la sclorte amica! 
A Ite crescere manteca y 
A nnuje crescere fatica ! 


Puozz’avè r alletterate 
Che te mpacchiano l'articole , 
Tutte buone e mmassiate 
Pe fTà mraidia a li ridicole. 


Puozze vennere giornale 

Sempe a ggente de coscienza , 
Che te pava pontuale , 

E non faccia maje credenza.... 


E perzò chi saglie e seenne 
Pe spensarle , e ffa la posta , 
Pozz’avè (ca chesto renne) 
Bbone gamme, e faccia tosta. 

Quanno po da ccà se parte 
Pe cchell’ urdema pazzia , 

Lo Signore pozza farle 
Forzi Santo! E accessi ssia. » 

A LO SI D. PIPPO GIRELLA. 


Amccoìic de core. 

Non c’ è che ddì. A tutto abbesogna ave for- 
lura a sto munno. Atta de unico ! moie ne va- 
nesse una bbona ! Siente comm’è bbello sto ppo- 
co. Io pe mmantenerete na certa parola , mm’era 
acciso p'ascià no fatto a cciararaiello , e credenno 
d’averce dato de musso, rame mise a mpastà cìer- 
te strusciole a nimartelluccio. Ncoppa a ccbe ? 
Ncopp’ a la bella revista che (Bce S. M. de li Ci- 
viche nuoste \ e nce avea poste porzi le pparole 
doce, e rrosecarelle che lo Rrè Ile decelte pe far- 
le fà tanto de core. 

Moie ne jeva nzuocolo pe la prejezza. Quan- 
no viernadi venette sazio sazio chillo buon om- 
ino che ba spenzanno le stampe , e co na resella 
a bbavone mme disse \ è na cosa ^uappa sia p»o- 
ta. Nce jelto n’ nocchio, e che bbeco? La re- 
vista ’n perzona ! Aggio fatto tre asse! Arapo, e 

nce trovo appriesso na ciufolejata de Tamico Ce- 
sare !... E mmo te l'agliutte a Ccesare! .... Te ! 

vi che ir è asciuto da chella capo! E co cche 

ngiegno se so mpizzate diut'a n'affacciata de car- 
ta dudece haltagliune de Civiche co ttutto lo lla- 
rio de Palazzo, e le ffraveche spotestate che se lo 
magnano ! Ebbi va Marpica! Ebbiva a llor Signo- 
re! LI’ avite fatta da cbello che ssite! 

Gnorsì ; ma io poverommo mo addò sbatto la 
capo? Corame s’arremedia sto guajo? Io sto fa- 
glio de faglio a ppenziere! Se nn’è scolato pe 
dduje tierze lo.zuco de le cchiancarellel... Toz- 
za nterra 5 te truove mpegnato ? e pe n’avè sso 
sbreguogno, ajeda rapacchià quarch’auta cosel- 

la... Lloco te voglio ! IN tra tanto rame metto 

a sfi'enesià co la mente. Vota, revota, piglia, las- 
sa, martella, e nn'è asciata sta mmesca pesca de 
Civeca , e Piedegrotta. Ll’aggio mmoccata a na 
moglieraarraggiosa che cbiajela co lo marito pe 
ggbì a chella festa, che porzì è na cosa aromatica. 

Mrae dirraje, tutto va buono... Ma io che nce 
pitto ste... ? Mm’ aje na scoppola. Mperrò se so- 
le dicere, che de sio munno fraceto cbello nn’aje 
che ne tire co li diente. Tu che aviste 11’ arte de 
scbiafià dinto a no quatrillo ccbiùde semilia per- 
zoiie, nne può fa n’ auto co ddoje sole. Fa ccos- 
si. Miette dinto a no vascio da na banna no ma- 

rito schlattuso, sguarrato ncoppa'a na seggia^ co 
na coppola ncapo a iTà lotane , co no sicario 
nimocca a (Tomela,e eco le rrecchie de mercante 
a schiatta fecato ; dall'autra miettece na mo- 
gliera nzorfata che tataneja, facenno mille nge- 
stre , e ccaccianno fuoco dall' nocchie , comme 
fosse la servetta de S. Carlino. Pe mmostà che 
cchiove a zefTunno, miettece no canale che scor- 
re. . . Scorre dinto a la casa ? Tu che ccancaro 
dice?. . . Aje raggione. . . mra'è scappata gros- 
sa. .. E tu miettece qua llampo che se ficca pe 
la fenesta, qua truono...Nzomma miettece chel- 
lo che mmalora vuò metterce, e ssi non ce miet- 
te niente faje meglio; manco li vierze se cride. 
Accossi jarrimmo franche de fuorfece. 

Ntra de tanto te li mmanno pe non ce perde 
la spesa , e pecchè ne facce 11' uso commeniente. 

A CARMENIELLO 

Marito cocciuto , la mogliera pe gghl 
a Ppiedegrotta fa sta sparata. 


T u vi sto lesena corame rame ngotta ! 

Vi quanta collera rame fa piglia l 
Lo preo , lo nfraceto, nè a Ppiedegrotta 
Lo raala fercola rame vo portà. 

Che s’ha dda dicere mmiez’a sta chiazza ? 

Che s’ha dda dicere? Lo buò senti? 

Ca so n’ areleca , na raala razza , 

Senza na sbrenzola pe cconipari. 

Nc’aje che responnere ? Chi è rao? Songh’io 
Che faccio lefreche , ne Carraeniè ? 

No : portaraence , marito mio , 

Sso gusto levarne ; che ramale nc’ è ? 
Chiov’a ddelluvio? Si... ma dimane 
Ncielo na macola non ce sarrà : 

Oje non se vedono manco li cane , 

Dimane Napole se scasarrà. 


Saje che speresciono pacchiane , e sdamme 
Vajasse, e sbrifBe co Io bbonè , 

Zetelle, e bbedole, gnovave , e mmamme 
Li brave Civiche pe gghi a bbedè ? 

Da copp’a H’aslreche , da li barcune 
Le ggente alluccano... li bbì , li bbl ! 

So ttutte dudece li bbattagliune , 

SoDgo no spanGo, non c' è cche dd). 

Che piezze d’ uommene ! Quann’abbesogna 
Smargiasse e ttiseche sanne sfila ; 

So nimilitarie nG dint' aH'ogna , 

Nn’lianno la mutria, la nobirlà. 

E ppo va, videle lo juorn’appriesso ! 

Chi accatta rennete ; chi fa commò j 

Chi caccia fraceto da no prociesso 5 
Chi va a la Curja; chi a lo bburò. 

Ferzo lo Prencepe eh’ è ccorazzone 
Si spisso nchicchera li bbò tene; 

E quann’ammarciano , da lo barcune 
Nce piglia sGzio porzì lo Rre. 

Lo Rre ch’è 11’ uneco ncopp’a sso tasto , 
Che cchiii d’ogn’aulo lo sa tocca ; 

Che dde jMelizia pò fà lo masto , 

E n’auto Codicio nne pò stampa. 

E io che dda giovane mme songo ausata 
A ssì spettacolo la primm’ a gghi , 



9 » 

Pozzo ncoscienzia sta grà ggliiornata 
Ncasa restareme p’agnelteghi ? 

E avrisse li'aneaio pe sso golio 
De fartne strujere, ne Carmeniè? 

No ; portamence , marito mio , 

Si no... capisceme... sò gguaje pe ttel 
Tu aje cchiù aiTecchienzia pe li tornise , 
E io mo pe scrupolo te ll'aggio a ddi 
Vi ca so ggraveda de quatto mise ! 

E pe ssi Civiche... pozz'abborti 

A GGROLIA E DDEFRISCO DE LL’ ANNO SCURZO 
NFEHTA. A RRETOPEDE — CO LA VOCE 


KCAPITOLO. 


Non pens' a lo Quaranta cchiù nnisciuno , 
Pocca senza vammana è scapolato 
LI' Anno mille ottociento quarantuno. 

Che munno puorco ! A cchist’ appena nato 
Se fanne squase , vruoccole , e mmeneste , 
£ dde chili’ auto ognuno s’è scordato. 

A echi è ccaduto non se fanno feste 
Troppo se sa ; ma 11’ anno che se vanta 
Manco sapimmo de che ppanno veste. 

Finarmente lo povero Quaranta 
A Nnapole corrette de no passo 
Che t’ avria fatta ngelosi Talanta. 

Isso allummaje li lampejune a grasso 
Pe fia la notte cammenà sicure 
La ggente ricca , e li crejate a spasso. 

Isso mettie li muorte int’ a li sciare 

Ntra marmole e ccolonne ; e dde li vive 
Fice agghiuslà li pise e le mmesure. 

Isso a Ppantane fracete e slantive 

Sborraje la meuza , che la scura gente 
Arredducea chiù bberde de l’ aulive. 

Isso dette lo taOìo a li pezziente , 

£ alluoggio pe lo vieruo e ppe la siate , 
Pe non bederle gnetticbì de stiente. 

Ora cornale patea spisso de frate , 

Pe sfoga la paturnia de sso male 
Se fice allarejà ciuco o sè strate. 

Ordenaje scapezzarse li canale 

Che ncuollo nce cbiovevauo a llangella , 
Spoguannoce da capo a li pedale» 

E pe fTà sta cetà sempe ccbiù bbella , 

A ccerte ccase nc' appizzaje la jonta , 

E dde cert’ ante ne tagliaje na fella. 

Po da na via che non pe tutte sponta 
Portaje quatto Pitture into Palazzo , 

E Ile decette co na mutria pronta : 

Figliò , ccà dinto non se pitta a gguazzo -, 

A ffrisco st’ otto cammare nce voglio ; 

Mma de rrobba scegliuta da lo mazzo. 

Mmar’ a buje si no ttecche nce scommoglio 
Che non sia hbello ! Avite a ffarve annore , 
De ss’ opra vosta ha dda parla lo Foglio. 

£ Cchiste danno sense a lo colore 
Le mmura defrescajeno de manera 
Che te parlano all’ nocchie , ed a lo core. 

Po a no Triato pe ddà meglio cera , 
Prometlette se’ prem mie a la bravura 
De ir addotte che Lbeuciono a pprimera. 

N6ne a lo Bglio , eh’ è na crejatura , 
Ntestamiento lassaje comm’ a ddeposeto 
La tutela de 11’ Arte, e la Tortura. 

E ramo ched’ è ? locammo a lo sproposeto ? 
r^isciuno cchiò lo nommena e lo scrive ? 
Manco si fosse de casata sposeto ! 


Digitized by Google 



96 

Guè ! stamm' attiente a n' essere cattive , 

Si no lo Quarantuno pe ddespietto 
rice ammasona de zelle , e ppreventive. 

Meni’ è r agurio che mme volle mpietto- 

Che rricche e bbiecchie ve ma nteng allerta , 
£ vve faccia fà lardo a lo cozzetlo. 

Ferzo la Musa che n' è bocca aperta , 

£ dd' esse bbona femmena s' avanta , 

A ir Anno nuovo non cacciaje la !Nferta, 

£ ha fiatto sto Pataffio a lo Quaranta. 

PARLAMIENTO 

NFBA LA SI MEKECA, E PAEMETELLA 


ZIA I B KKETOTC. 


Men. Parmetè , bommespro. 

Par. Bemraenuta, Gnorazi. Commestate? 

Men. Meza scollata. Patesco la ndrigestione. Co 
ttutto chesso sò scappata no momento da casa, 
e tte songo venuta a ttrovà. 

Par. Mm’ avite fatto piacere. 

Men. £ mme lo ddice co cchella mutria? Che 
rrobb’ è ? Te succiesso qua guajo? 

Par. Chiagnola malasciorta che mm'è ttoccata. 

Men. Mala sciorta ! E ccomme? Ciccotto è no 
marito de zuccaro. 

Par. £ no marito che mme fa magna tuosseco. 

Men. Nescia me! Tuosseco? 

Par. Accossi non fosse!.... Dinto a no mese lo 
mala forcola ha cagnato ciuco vote patrone. 
Li sansare vanno, e bbeneno ca vonn esse pa- 

5 

vate. Parlano sparo, mme fanno morì da lo 
scuorno, e mme mettono co le spalle a lo mu- 
ro. Stammatina lo birbante pe ccbiù accurto, 
ncagno de fa la spesa, se nn' è ggbiuto a Io 
campo appriesso a la bbanna. Nn' è stato cac- 
ciato da na bbona casa. Lle so Itrasute sette 
carrine e mmiezo , e lo mpiso nn’ ave accat- 
tate pastorielle pe lo presebbio. 

Men. Ll'aje da compiati, nenna mia. Ciccotto 
da ccbe fuje guaglione tenette la devozione pe 
lo presebbio. 

Par. Gnorazì , la vera devozione è dde fà ll’ob- 
breco sujo; de servi co annore e stima cbi lle 
dà ppane ; de fà justa la spesa ; de non mar- 
trattà la raogliera... E nfradetanto stammatina 
mm’ave lassata dejuna ! (^chiagnè) Dejnna a 
mme ch’aggio portale da quarantacinco ducate 
de dota , e no corriero che bbaleva n' auto 
ttanto! Dejuna ! 

Men. Povera Parmetella ! Tu mme faje sparte 
Jo core! 

Par. E fremesse ccà ! 

Men. Nc’ è dde pevo? 

Par. Lo vagabbunno sapite pecche vò fà lo pre- 
sebbio ? Pe mmità nchella sera non saccio 
quanta sette panelle a spasso compagne suoje, 
pe fTarle fà no scialiequo. Dinto a no vascio , 

addò non ce potiramo manco vola ; co lo vor- 
zillo asciutto, e eco na mogllera novegna! 

Men. Che l'aggio da dì? Tu aje raggione da 
vennere. Ma pe n’avè tuorlo chiude n’uoc- 
chio pe cchella sera. Co lo mai'ito non s'ave 
da piglia preta de ponta. Sibbè fosse n' urzo 
co la prudenzia se pò fà addeventà pecoriello. 
Si po lo stuzzeche, chillo tanno se mperra, e 
ppò mena le ramano. 

Par. A echi? Che se nce prova! Mmarisso ! Ile 
faccio aunà na mesura de diente pe Iterra , si 
mme tocca schitto no dito. 

Men. Parmetè , tu mme jesce da lo semmenato. 
Ncasa de mammata jere na muscella,e mmo 
te si fiatta na gatta foresleca. 

Par. Vuje porzi mme jate contro? 

Men. £ tte jarranno contro tutte , pe ssi cattive 
sintóme che ttiene. Che ddiaschece! mariteto 
avesse acciso a carcuno! Fosse juto scassanno 
le ccase de notte ? O fatte monete fauze ? Lo 
poveriello è ffigliulo, e ssevole spassa. Nchella 
serata tutte se spassano. Se mpignano lo licito 
si accorre , pe se magna 1' anguille , e lo ca- 
petone.... 

Par. E ccà ll’è ccaduto lo ciuccio! Isso ave ap- 
pizzato l'uocehio nfaccia a sii sciocquaglie de 
perne che mme sò ccostate slienle e ssudore. 

Se li bborria mpignà. Che se mpegna la na- 
seeta soja! 

Mcn. Mantiè, manliè; vi ca te si ffalla troppo 
prodecela. E ssà che te dico? Si n’avasce le 
bljele , tu nce passe no gua jo ! Po se dice che 
ir uommene sò ccallive. Simtno cattive nuje 
quaniio scapolammo la lengua, e tagliammo 
a ttunno senza misericordia ! Io 11’ aggio vo- 
lato bbene a decotto, e mme despiace de ve- 
derlo trattg,to a sso muodo. T’è mmarito a la 
tine, e ssi pensa a ffarte spassà... 

Par. Lo dengrazio-, io non hoglio spasse nere - 
denza. 

Mcn. Emhè , scompimmo sto lolano. INchella 
sera venarrite a magnà co mmico. 

Par. Mo mme pare ch'accommenza a quaglia lo 
trascurzo. 

Mcn. E nce avrife gusto. Aggio mmitato porzi 
lo si Mimmo Treppapare. 

Par. E echi è sto si Mimmo? 

Mcn. IS’ ommo ricco , no correntone , no cuor- 
j )0 de bon tieni po che te conta no sacco de 
stroppolo, e ffattarielle dafartemori da la risa. 

Par. E lo canoscite? 

Mcn. Si lo canosco? Abbeta rimpetto a la casa 
mia. Nce rejalainmo. Non me neja maje nien- 
te de chello che Ile cerco. 

Par. E quann’è cchesso , pecche non lo prejate 
de farse servì da niarilemo? Si è tanto sguaz- 
zone , se farrà volè bbene... Non ce sarranno 
quisliune... 

Mcn. Saje ca mm’ aje aperta la capo? Gnorsi ; 
nce lo bboglio di!.. ^la fa na cosa ì parlaii- 
ceniie tu pure. \ Uè non dirrà de no.... Ma 
non Ile dì niente de li diGette.... 

Par. Ve pare? Ne dirraggio tutto lo bbene*, eh è 
puntuale, fatecatore, la corona de la capo mia.. 

jj/en. Accossi va buono. Io spero de nce lo carrejà 
doce doce, e dde vedè acconciato lo cerviello 
a mmariteto.Co lo si MimmoTreppapare Iro- 
varrà certo affa bbene. Vedrà je che ommo co- 
riuso e ppazz'ùiriello ! Nchella sera mm ha 
prommiso de recetà na bbella canzona che 
s’ave mparala a mmente, ncoppa a la vegilia 
de Natale , e a la prejezza de lo puopolo... 

Par. Chesta ccà mme pejace. 

Men. Sentarraje! Quanno la dice te pare de sta 
a S.Carlino...Ma s’è ffatto tardo, e aggio las- 
sata la casa sola.Abbesogna che mme ne vada. 

Par. late connìo. 

Men. Nfradetanto de Io concierlo ch’avimmo 
fatto , dinne qua pparola a minariteto... 

Par. Gnorsi. 

Men. Ma co la bbona manera. 

Par. Gnorsi. 

Men. Falle quacche squasillo. 

Par. Gnorsi. Ma si non ce riesco , Io manno a 
Lbuje. 

Mcn. Gomme te place. A rrevederce. 

Par. Ne, Gnorazi, non sarria meglio che lo 
presebbio lo facesse pure a la casa vosta? La 
vosta è cchiù commeta , e ggranne. 

Men. Pe ccontentarte farraggio de tutto. Viene 
tu, mariteto, lo presebbio, li pasture, lo zam- 
pognaro , li truone.... 

Par. Che pozzat'esse bbenedetta! ... Zia de sto 
core! 

Accossì Jlnio sto parlamiento a zighezzago : E 
perché ir aule che nn hanno voglia pozzano leg~ 
gere tale Canzona, la stampo ccà appriesso. 

LO SI D. MIMMO TREPPAPERE 

PE LO BELLO JUORNO DE LA VEGILIA DE NATALE 


ARREH&OtA NRITTO MPAITO STA 


COMPOSTA. 

Te! che ffollà ccà mmiezo è scapolala! , 

Noa m'allicordo ancora comm*a st'aano 
Tanta ggente a rrevaoto pe la strata. 

Chiazze e ppoteche sbommecate stanno 
De tanta sciorte de provvisìune 
Che ir nocchie nfronte strevellè te fanno. 

« 

E pparate de frutte a li pontone , 

E ramontagne de vruoccole , e ttorzelle^ 
E carrette de pigne ^ e de capane. 

Chi s'accatta lasagne e bbermicielle ; 

Chi lardo e uzogna ; chi butirro e llatte ; 
E chi alice , tonnina , e cchiapparielle. 

Addò stanno a mmontune li piatte, 

Addò botteglie, chicchere, e bbicchiere , 

£ addò nfi lo prenunone pe le ggatte. 

Vi Uà che t’ hanno appiso li chianchiere ! 

Pare ll’urdemo juorno che se magna , 

E ncapo non ce stanno ante pensiero. 

Chi se mpresta denaro , e echi le ccagna , 
S'asciuttano le ssacche , e li vorzille , 

E po nfaccia a lo pesce è la coccagna. 

E ssiente strilla gruosse e ppeccerille: 

Senza li capitone non c'è Sesta — 

Mo te scioncano nfaccia chest'anguille — 

È n'auta rrobba, è n'auta rrobba chesta , 

!Nc' aggio data la voce a ssè carrine ; 

Magna, ca mme n'annuommene , majesta 

Chist'allucca: patelle, ostreche , angine, 

Mo so asciute da cuorpo a lo Fusaro 
Pe Sarte addeci’ejà li cannarine — ) 

Chillo; aggio treglie, e cciefare de maro,.. 

Tu che nce addure? No ttoccà — Non tocco— 
Si non ce vide miettete l'acchiaro — 

Quanto facimmo ? Vi’ ca io non so Hocco , 
Dimme lo gghiuslo— Embè damme otto penne— 
Te nne do Itrè, va bbuonuP-Emmagna stocco- 

Vuò trentacinco fante? — Va vattenne — 

Quatto caprine ? — E quanno te nne vaje? 
Mo ne volto lo pesce e cbi lo bbenne ! — 

Vope, mazzune, porpetielle, e rraje — 

Spara n'auto — Mal’uoccbio non ce pozza ! 
Addorano de scoglie, e ssò ppalaje... 

Cancaro ! sta pe scennerme la vozza , 

E mmanco no piatuso aggio pigliato! 

Sarria meglio de vennere cocozza — 

Non bottà ; che mmalora si ccecato ? 

P’ accatta quatto scioscele ’ncredenza 
Mm’aje no callo a lo pede scarpesato — 

Zitto mo, ca n’è nniente; agge pacienza — 

Che ppacienza , e ppacienza? no stivale — 

Vi comm'è ntossecuso sto sfelenza ! — ... 

Mo lo rociello se fa ggenerale , 

E ttulte nchielta alluccano le bbuce , 

Gomme fosse concierto de finale — 

** 

Signò , sò de Sorriento cheste nnuce — 
Mm’è benuto da Foggia lo crapitto — 
Mostacciuole , acquavita , e ppaste duce — 

Sto bbaccalà speresce d’esse fritto — 

Sta cervellata fa lecca le ddeta — 
Magnatella na zuppa de zoifritto — 

Cheste non sò ccastagne , sò ccopeta — 

Porta lo sosamiello a gnorazia — 
Caruofane p’ aulire de Gajeta — 

E San Giuseppe, e Sant’ Anastasia — 

Li zampognare cantano, e tte fanno 
Assomma dint’a 11’ arma n’ allegria. 

Veglila de Natale eomm’a sfanno 
Che la rrobba nce scarreca a zeffunno 
Tu non la truove si la vaje pescanno. 

£ ssi chesso n’avimmo a cchisto munno , 
Voglio magna pe cquatto, e po de vino 
Doje tre llampe asciuttarme nzi a lo funno. 

Voglio spara li truone a lo Bammino , 

£ quann’è mmeza notte vasà nterra , 

£ po ronfà diece ore a ssuonno chino. 



Pe ddiggeri la meuza , e fia la guerra 
Dimaue a na galletta , e a no capone 
Co cquatto mozzarelle de la Cerra... 


Vi che te (ace la devozione ! 

PE LO NOMME 

DE LA SIGNORA D. MARIANNINA A. 


SONETTO. 

Lo ppenso, te Io ddico, e nce scommetto 
Marianni, sarra je sempe afTortunata; 

No sisco che rame ntrona int’a lo pietto 
Mme lo bhà rebbrecanuo sla jornata. 

Saje sto sisco ched’è? N’agurio schietto 
De farle mprofecà comm’a na fata 5 
E ppe cchesso no muorzo de sonetto 
Te manno int'a sta carta ammollicata (i). 

Tu si na pempenella de vertute, 

Perzò lo Cielo suppreco ogne ghiuorno 
Pecchè sempe te dia bbene , e ssalute. 

Ma quanno cbillo de sso Nomme vene , 

Pe Ile fà no squasillo de retuorno 
Lo prego che te dia salute , e bbene. 


(1} Ndorata a ddcsigno. 

P' annore , e grolla de li premmune de cierte 
strillazzare Jocature de Scopone 

STO QUATTDORDECE A LA NTRASATTA. 

Siente ; ogne nsera'ncasa de Sciascione 
Se vanno cierte amice a ppiglià spasso 
E ntra chille che ghiocano a scopone 
Chi canta da soprano, e echi da bbasso. 

Nninche se pesca quarcheffarfallone, 

E se perde no seje , no sette , o n’asso , 
Strillano nfrotta pe se fà raggione 
Comm'a Giudeje denanze a Ccaifasso. 

Ma cresciono le ddoglie, sì qua ssera 
Nce assomma lo Tressette a mmediatore, 

E le Ssignore jocano a pprimera. 

Tanno po, sì nce ncappe, sì perduto ! 

Mmiezo a ccierte quartetto co li Core 
Si no nzordisce,appieunete pe bbuto. 

A CCOMPA’ MINECO PAPARIELLO 

ST’ auto QUATTCORDECE a MMARTELLUCCIO . 


La lengua nosta mmiezo a Io Mercato , 

Dialo a qua bbascio, e mmocca a li cocchiere, 
Compà , lo ssaccio j spisso e bbolentiere 
Sole asci fora de lo ssemoienato. 

Ma sa co ammodo schietto e nzoccarato 
Parlà coaime comanna lo dovere ; 

E quanno vò dà razia a li pensiere 
LI' addora de caraofane lo sciato. 

£ cchella che se stira la cazetta 
Da lo Treciento pe se fà polita , 

Mo chella lengua spuoanole te jetta. 

Nzl la schefienzia , posta nprotacuollo , 

Pe la vocca de cierte è ssaporita !.. 

SigQÒ tienece tu le minano ncuollo ! 

VE LO NOMME DE LA MAMMA SOIA 
No peccerillo fa chisto comprimiento* 


Mamma bella ^ pe le ccase 

Chi la cerca , chi la chiamma , 
Nò la trova n’ aula mamma 
Nzuccarata comm’ a tte. 

Si mme parie, e ddaje no vaso 
Quanno torno da la scola , 

E lo vaso , e la parola 
Sò bbarattole pe mme. 

Schitto faje la faccia amara 
Si faccio io qua mpertenenza j 
Siente mo pe ppenitenza 
Che pensa je sto Juorno fa. 

Pe te fà la vocca doce 

Qaanno ncollera te miette , 

Sto cartoccio de confiette 
Io te porto a rrejalà. 

Sto regalo n’ è ’ndescreto 
E tle dico lo pecchè ; 

Nc’è ccà ddinto no secreto 

Annevina mo che d’ è? 

SoDgo dente , senza storno , 

Sti confiette , e bbonno dì , 

Che pe tte sto bello Juorno 
dente vote ha dda venf. 

NCAPITOLO. 

Che mme ntrevenc ! Pe no capitale 
De seciente ducale , io gnettecuto 
Mme sò qualtuordece anne ntribunale. 

Ma nfine chisto chiaito s'è bbinciuto ! 
Fatta na casa tricche Iraccbe a pparte , 
rio quartino pe spropeta aggio avuto. 

Sto quartino sta sotto ad aule quarte, 

E nn allaccia a la via!... Co tutto chesso 
Ke rellejo comm’ a ccuonsolo de H’ arte. 

A mmalappena ne pigliaje possesso 
La casa ncoppa fece lesejone , 

E accommenzaje da capo no prociesso. 

Pe le pperizie , e pe mme fà raggione 
Sto spennenno lo tuppoj e lonquilino 
Pe gghionta mm' ha truffato lo pesone. 

Lr affitto a mmese , pe cagnà cammino. 

Ad una che ggiranno pe le strale , 

Venne tele de cannovo, e dde lino. 

De grana fauze , e prubbeche cecate , 

De carrinielle, e dde tari de scarto , 

Nn' aggio a stiento siggiute doje mesate. 

Ma stammatina all' unnece e no quarto 
Essa mme dice : io vengo a ffià n' accusa 
A lo patrone de lo primmo quarto. 

Cbisto ha rrente la mia na stanza ncbiusa 
Pe ddò non passa na pagliuca d'aria, 

E ssiente che mm'ba IFatto co ssa scusa! 

Co ttutto cb'ogne llegge ll'é contraria, 
Aperta , addove figliama se corca , 

Mm'ba nafenesla quatto parme laria. 

Nuje ccà ddò stammoi* Ntra la ggente torca ? 
A mme se fanno nfaccia cbiste taglie ? 

Io nce voglio fà mettere la forca ! = 

Storduto , e fatto verde comm' a U'aglie, 

Lle dico : t'aje nsonnata ssa fenesta? 

Sto caso non se dà ^ vi ca tu sbaglie. = 

Uh ! faccia mia! Ve pare vocca chesta , 

De ve dì na buscia ? Da 11’ apertura 
P^ce trase na fometa che t’appesta. 

Manco si fosse stata sebetura = 

£ ttu jere nzorduta de manera , 

Da non sentirte sfravecà le mmara ? = 

Ma ncasa io non ce resto a mmonnà pera j 
Vado sperta lo juorno , e non me nzerro 
Co la povera figlia che dde sera. 

£ dde juorno cheli’ anema de flerro 
^saponata de trappole e dde nganne , 

De juorno t’ ave fatto chìsto perro. 

Io pe mme , mme ne scotolo li panne , 

A bbuje tocca de farme n’auto affitto, 

£ dde pavarme li nteresse , e danne. 

Si no , nc’è la jostizia = E statte zitto ; 

Tu vi che mo no panteco mm’ afferra , 

E bbuoje stare a zucarme fitto fitto ! 

Damme tiempo a sbrogliarme da sta guerra = 
Vuje senti non bolite ? = T’ aggio ntesa = 

Io ddò dormo stanotte? = Duorme nterra = 

Nchesto mtn'assomtna na sentenzia a scesa 
Che, p'agghiustà la meuza a lo palazzo, 
Mme condanna a lo tierzo de la spesa. 

Io non ce vedo cchiù ; comm’a no pazzo 
Mme jelto pe le ggrade , e ppiglio lario 
Pe ddiggerl l' arraggia , e lo strapazzo. 

Mo co lo tierzo , e la fenesta sbario, 

Mo co lo tiempo pe trovà jostizia.... 
Atta d'aguanno ! li' esse propietario , 

« 

E ppatrone de casa è na delizia ! 


Digitized by Google 



”7 


NO FATTARIELLO. 


Pe bberetà Donna Marta Serpetiello è na fem- 
mena veramente comprila. È ssempe affabbile e 
ccerimmoniosa co tlutte. Vo bbene a lo marito; 
abbada a 11' affare de casa, e ssibbè non sia tanto 
ricca , ave assaje caretà co lo prossemo. Uno vi- 
zio tene. È ccecata d’animore pe lo figlio Vicen- 
ziello ; se lo schiude coll' nocchie, e mmaro a 
cchillo che Ile tenesse mente stuorto schitto. Ad- 
deventa na vufera. Pe nfl a la scola no hò che 
se Ile facesse no scuorno ^ faccia o non faccia 
mperlinenze , se mpare^ o non se mpare la lez- 
zione. Vide rao eh’ ha dda fà no povero masto 
co no preventivo de chistelOs'ha dda nfracetà li 
premmune , o non 11' ave d'azzettà ! £ ssi lo ma- 
sto pe non perde l'accunto l'azzetta, vi che aru- 
colilìo po te caccia da lo Stiluto. 

Pe bbona sciorte Vicenziello n'era de mala pe- 
tena, e (teneva no core de zucchero. Sudava gno- 
sta ncopp' a li libbre ; se steva clunco ncoppa li 
scanne ; n'attaccava lite co li compagne ; e aveva 


Digltiz^ by Google 



' ii8 

isso pure compassione de li povere. Ora 11' aula 
sera torna je da la scola co na faccia scura, e ngot- 
tatiello no poco , comme si avesse abbuscato. 
Donna Marta nnincbe sen'addonaje, non ce ved- 
de cchiù. S' allommaje comm'a zzurfo, e bboleva 
paglia pe cciente cavalle. Pe ccaso io mrae nce 
trovaje mmìezo, He spezzaje parlamiento, e lEce 
de tutto pe He leva da vocca lo ITi'aceto. Vi corn- 
ine vanno le ccose ! Vicenziello aveva fatta na 
bbelia azzejone, e steva ntofato pe la raggione. . . 
Ma si ve la dico mo, appriesso non ce avrite 
cchiù ggusto. V'avasla sapè che quanno la mam- 
ma vedde lo rancio cb'avea pigliato, ascette fora 
de li panne pe la prejezza , s' abbracciaje io fi- 
glio, He fice tanta vruoccole, e gnuoccole, e ad- 
deventaje na pecora. À cchella scena mme venne 
all' nocchie na lacrimazione , e ncapo lo pensie- 
ro de scriverla, e H'aggio scritta. 

Leggi tevella,Signure mieje,e bbedarrite, che 
ssi avimmo deflette , la bontà de lo core se li ssor- 
chia , e le ifà scompari nnitto nfatto. 


Digitized by Google 



”9 


DUETTO 

KJKk D. IURTA, E LO FIGLIO SUJO TICERZIELLO. 


Ficenzkllo. 

Mamma cara , bbona sera. ( affrìtto ) 
Marta. 

Bona sera , Viceaziè. (/o smiccia ) 

, tu mm' aje na mala cera , 

Che te siente ? che rrobb’ è ? 

yicenzkllo. 

Kiente , mamma. . . 

Marta. 

Tu Dirne nganne^ 
Tu mme dice la bbosda. 

Vicenziello. 

Io ngannare a mmamma mia ! 
Non pensarlo, no lo ddì. 

Marta. 

Lr nocchie russe ancora tiene , 
Aje na faccia de dejuno. . . 
Contamello^ t’ha quarcuno 
Fatto chiagnere ? 

Vicenziello. 

Gnorsi. 


Marta. 

Farte chiagnere ! oh ! mmarisso {nzorfatd) 
Chi t’ha ddetta qua pparola ! 

Faccio nascere n’aggrisso 
Crammatina into a la scola. 

Sò muglierà a Don Fenucchio 
Che na vota fuje paglietta , 

E uzi a ncoppa a lo denucchio 
/ Mo mme stiro la cazettaj 

Non so fiemmena de strata 
E tte pozzo vennecà. 

Quanno pavo la mesata 
T’hanno tutte a rrespettà. 

Viccnzidlo» 

Mamma mia , tu pigile arrore ^ 

A mme tutte da lo masto 
Vonno hbene co lo core \ 

Non toccarme cchiù sso tasto , 
La lostizia non lo bò. 

Marta. 

La lostizia !... E quanno è cchesso 
Non fà starme cchiù npensiero , 
Mm’ a je da di che t’ è socciesso , 
Mo lo fatto vero... vero , 

Senza ntapeche. . . 

yicenziello. 

Gnernò. 

A la via de 11’ Arenacela 
Io ncontraje na peccerella. 

Tutta nfosa , e eco la faccia 
Che pparea na mortecella. 

Era juta int’a la lava 
Co scognarese tre diente , 

E cchiagnenno addimannava 
Na lemmosena a la ggente 
Pe se fà lo ppane cuolto ; 

M’ ave fatto ntenerl 

Nfiao a chiagnere , e dde bbotto 

El’ aggio dato no tari. 

Marta. 

Che puozz' esse bbeneditto 
Figlio cai*o, figlio bbello ! 

Tu de st'arma si la gioja ; 

Aje no core teneriello 
Tale e cquale a mmamraa toja , 
Che a lo prosterno te fa 
Sempe sempe caretà !... 

Ma pecchè staje tanto afiritto ? 

Vicenziello, 

Ca da trenta e cchiù ramatine 
Io da coppa a la marenna 
Mm' acchiettaje ssi duje carrine ^ 
E r affare é asciato a bbrenoa j 
Nne voleva accatta truone 

Pe la notte de natale 
Co la bbella ntenzì'one 
De spararle, e mme spassà. 

Mo non tengo manco sale. . • 

Marta. 

Statte zitto : ncheila notte 
Te darraggio no docato , 

Voglio farte sparà bbotte 
Da stordi lo tecenato. 

f^cenzkllo. 

Ntra le mmamme veramente 
Non c’è mmamma comm’a tte. (Vabbrac^ 

eia.) 


Marta. 


Ì Mperrò statte alleramente , 

E rrespunne appriesso a mme. 

VìcenziMo. 

Gnorsl, stongo alleramente , 

E rresponno appriesso a tte. 

A duje. 

Comm’ a lo spirito 
Che nce dà bita y 

Comm'a lo barzama 
Pe la ferita ^ 

È de Io prossemo 
La caretà. 

Lo Cielo mprofeca 
Chi è dde bon core ^ 
Chi stoja le llacreme 
De lo dolore. . . 
Chesta è la renneta 
De la Pietà. 



PE NO GUSTO NZATECO 


SONETTO. 

Petrillo pe la via j comme lo suono 
De le zzampogue , e cciaratnelle ntese , 
Corze a la casa^ a piccejà se mese , 

Ca voleva accattarese no truono. 

Lo Paté che cchiù priesto era omrao buono, 
E ppe sto figlio non badava a spese 
Le die no grano e ddisse : no tornese 
Spienne a lo truono , e 11' auto te lo dono. 

Ma Petrillo mpastato de paure 

Lo truono accatta , e ddice a lo tronaro : 
Agge pacienza ; sparamillo pure. 

E ccbisto , co la scusa cb' a Ttoleto 
Ogne truono sparato sta cchiù ccaro , 

Non boze darle lo tornese arreto. 



ia6 


NO REGALO A LA NFERTA. 


S 0 jr B T T o. 

Quanno Io sparatorio se prepara 
A na festa de spando pe ccorona, 

La ggente die nce assomma è na sdamara , 
Ca nce crede trovà na cosa bbona. 

Si sbareja U'artefizio , e mbomme spara , 

Nne reJleja ) nce ave sdzio ogne pperzona j 
Ma li sische se scetan» a mmigliara 
Si po li' urdema bbotta non te stona. 

Nferta mia , pe ssarvarete Io cnorio , 

Cca appriesso io porzi t’ aggio preparata 
LI’ urdema bbotta de lo sparatorio. 

Co spireto a spararla t’apparecchia.... 

Ma tengo na paùra mmalorata 

Che sta bbotta non faccia qua fietecchia. 






r _ : by. 


igle 




